Ο Δηµήτρης Στεµπίλης ξετυλίγει το κουβάρι της συµµετοχής της περιοχής μας στον Αγώνα του `21 | e-dytikiachaia.gr | Τα νέα της Δυτικής Αχαΐας\nΑρχικήΑπόψεις - ΑρθραΟ Δηµήτρης Στεµπίλης ξετυλίγει το κουβάρι της συµµετοχής της περιοχής μας στον...\nΑπόψεις - ΑρθραΔυτική Αχαϊα\nΟ Δηµήτρης Στεµπίλης ξετυλίγει το κουβάρι της συµµετοχής της περιοχής μας στον Αγώνα του `21\nΗ ξεχασµένη συνεισφορά της Δυτικής Αχαΐας\nΟι επισηµάνσεις και τα ντοκουµέντα του κ. Στεµπίλη:\nΣτην επίσηµη ιστοριογραφία και στο συλλογικό υποσυνείδητο το ξέσπασµα της Ελληνικής Επανάστασης και η ευόδωσή της είναι άρρηκτα συνδεδεµένα µε την Πελοπόννησο. Ο Μωρηάς µε τους πρωταγωνιστές του, διάσηµους και «άσηµους», έπαιξε τον καθοριστικότερο ίσως ρόλο ως γεωγραφική και διοικητική περιφέρεια στη δηµιουργία του νέου ελληνικού κράτους.\nΑνάµεσα στις περιοχές που πρωτοστάτησαν στον Αγώνα στην Πελοπόννησο ήταν η Αχαΐα. Ωστόσο, παρόλο που γνωρίζουµε πολλά για τα γεγονότα στην Πάτρα, ίσως η πιο σηµαντική\nπόλη της πελοποννησιακής χερσονήσου εκείνη την περίοδο, το Αίγιο (Βοστίτσα τότε) και τα Καλάβρυτα, δεν είναι γνωστή στο ευρύ κοινό η συνεισφορά στην Επανάσταση της ∆υτικής Αχαΐας.\nΟι αναφορές που έχουν διασωθεί δεν είναι λίγες, αλλά η ανάδειξή τους µέσω των πηγών σκιάζεται από την πολιορκία της Πάτρας, στην οποία όµως η ∆υτική Αχαΐα προσέφερε πάρα πολλά.\nΓια να κατανοήσουµε τη σηµασία της νευραλγικής αυτής περιοχής χρειάζεται να γνωρίζουµε ότι, πέρα από το εύφορο έδαφός της, η παραλιακή της ζώνη, µε σηµαντικότερα λιµάνια τις Αλυκές και το Καραβοστάσι, χρησίµευε στην επικοινωνία µε τα Ιόνια νησιά, ως δίαυλος που θα βοηθούσε σε κρίσιµες στιγµές τον επαναστατικό αγώνα. Στα 1802 οι Οθωµανοί θα κηρύξουν στην Πελοπόννησο τον διωγµό των κλεφτών, µε αποτέλεσµα πολλοί να\nκαταφύγουν στη ∆υτική Αχαΐα και επίσης πολλοί από αυτούς µαζί µε επώνυµους γόνους προκρίτων της Αχαΐας να περάσουν στα Επτάνησα.\nΕνα από τα σηµαντικότερα προεπαναστατικά γεγονότα που θρυλούνται αλλά και έχουν καταγραφεί από την παράδοση είναι ότι στα 1807 ο Θεόδωρος Κολοκοτρώνης αποβιβάστηκε στο λιµάνι των Αλυκών και από εκεί ξεκίνησε την επίθεσή του στις ιδιοκτησίες του Σαΐτ Αγά, που ήταν ο κύριος Οθωµανός ιδιοκτήτης και διοικητής της περιοχής. Η επιχείρηση αυτή του Κολοκοτρώνη οδήγησε σε αντίποινα από την πλευρά των Τούρκων, µε αποτέλεσµα την ερήµωση της περιοχής, αναδεικνύοντας όµως ταυτόχρονα τη µελλοντική επαναστατική δυναµική της.\nΤο 1809 η περιοχη συγκαταλέγεται στο σχέδιο αυτονόµησης περιοχών της Πελοποννήσου µε τη δηµιουργία ενός προτεκτοράτου υπό την επικυριαρχία της Γαλλίας του Ναπολέοντα, που τελικά δεν ευδοκίµησε. Σηµαντική εικόνα για την περιοχή προτού ξεσπάσει η Επανάσταση\nµας δίνει ο Πουκεβίλ, που τη συνδέει µε τη Ζουµπάτα στο Παναχαϊκό, αφού οι κάτοικοί της µεταφέρονταν ανάλογα µε την εποχή για τις ανάγκες της συντήρησης των κοπαδιών τους. Από τη Ζουµπάτα καταγόταν και στην Κάτω Αχαΐα είχε ζήσει ο Μητροπολίτης ∆έρκων και µέλος της Φιλικής Εταιρείας Γρηγόριος, που απαγχονίστηκε από τους Τούρκους στις 3 Ιουνίου 1821 στην Κωνσταντινούπολη. Ο Γάλλος περιηγητής αναφέρεται σε ζωντανούς και δραστήριους ανθρώπους, στο χάνι του Σαΐτ Αγά που βρίσκεται στην Κάτω Αχαΐα και στο\nλιµάνι των Αλυκών, όπου είδε πλοίο να φορτώνει καυσόξυλα για τη Μάλτα. Ο σηµαντικότερος οικισµός είναι η Επάνω Αχαΐα, ενώ στην Κάτω Αχαΐα καταγράφονται 30 καλύβες.\nΗ πιο γνωστή χρονικά στιγµή για τα γεγονότα της Επανάστασης στη ∆υτική Αχαΐα είναι αναµφίβολα ο Φεβρουάριος του 1822. Παρά τις αντιδράσεις των αχαιών προκρίτων, ο Κολοκοτρώνης καταφθάνει για να διευθύνει τις επιχειρήσεις στην πολιορκία της Πάτρας, αφού µετά την άλωση της Τριπολιτσάς έχει χριστεί αρχιστράτηγος του Αγώνα στην Πελοπόννησο. Η Χαλανδρίτσα και η Κάτω Αχαΐα (Αχαγιά) αποτελούν τα ιδανικά σηµεία για την ευρεία στρατοπέδευση και λειτουργούν ως ορµητήρια προς την Πάτρα. Συνολικά και στα δύο σηµεία στρατοπέδευσαν γύρω στους 10.000 άνδρες, ενώ στην εκστρατεία στις αρχές Μαρτίου συµµετείχαν, σύµφωνα µε τον Σπυρίδωνα Τρικούπη, 6.300 πολεµιστές, µε\nτους Ελληνες αγωνιστές να επιστρέφουν µετά το τέλος των µαχών στην Αχαγιά. Επίσης, στις 25 Φεβρουαρίου έχει καταγραφεί η αποβίβαση στην Κάτω Αχαΐα 6.000 ανδρών του οθωµανικού στόλου, γιατί δεν µπορούσαν να προσεγγίσει στην Πάτρα.\nΗ περιοχή καθ’ όλη τη διάρκεια της Επανάστασης θα λειτουργήσει ως κέντρο ανεφοδιασµού των επαναστατών και «γέφυρα» σωτηρίας τους προς τα Επτάνησα, ενώ θα παίξει ρόλο στις επιτυχηµένες προσπάθειες του σπασίµατος του αποκλεισµού του Μεσολογγίου, αφού γεωγραφικά βρίσκεται ακριβώς απέναντι. Στις 26 και 27 Αυγούστου 1827 θα λάβει χώρα και η σηµαντική µάχη της Καυκαριάς, στα όρια µε τη ∆υτική Αχαΐα, µε κύρια τη συµβολή και συµµετοχή των Μαζαρακιωτών, που πλέον οι απόγονοί τους ζουν στο Κάτω Μαζαράκι. Στα\n1828, µε την απελευθέρωση της περιοχής, η Κάτω Αχαΐα, που θα αναδειχθεί στο διοικητικό, εµπορικό και αγροτικό κέντρο της περιοχής, περιλαµβάνει πια πληθυσµό 40 οικογενειών.


Η Άννα Πρέλεβιτς & ο Νικήτας Νομικός σε νέα δημόσια εμφάνιση | - eportal\nHome/Showbiz/Η Άννα Πρέλεβιτς & ο Νικήτας Νομικός σε νέα δημόσια εμφάνιση |\n8 Μαΐου, 2021Τελευταία ενημέρωση: 8 Μαΐου, 2021\nΤους τελευταίους μήνες η Άννα Πρέλεβιτς και ο Νικήτας Νομικός διανύουν την πιο ευτυχισμένη περίοδο στην προσωπική τους ζωή και δεν έχουν κάνενα λόγο να το κρύβουν.\nΟι δημόσιες εμφανίσεις του εντυπωσιακού ζευγαριού το τελευταίο διάστημα γίνονται όλο και συχνότερες, ενώ ο φωτογραφικός φακός του Yupiii τους έχει απαθανατίσει αρκετές φορές να απολαμβάνουν τη βόλτα τους στα νότια προάστια, είτε μόνοι είτε με καλούς τους φίλους.\nΈτσι για ακόμη μια φορά, η 30χρονη Σταρ Ελλάς και ο αδερφός της Δούκισσας Νομικού εθεάθησαν στη Γλυφάδα, όπου εκμεταλλεύτηκαν με τον καλύτερο τρόπο την ηλιόλουστη ημέρα και τις πρώτες ημέρες του Μάη.\nΆννα Πρέλεβιτς Νικήτας Νομικός\nSurvivor | Καμία έκπληξη στον πρώτο υποψήφιο! Εκτεταμένη ένταση μεταξύ… |\nΟ Τριαντάφυλλος πήγε στο “Love It” & έκανε τις αποκαλύψεις που θέλαμε για… |\nΟ αθλητισμός δεν είναι κλειδαρότρυπα, ούτε και πεδίο για πολιτικές διαμάχες!\nSurvivor |Ο Σάκης και Μαριαλένα: “Οι “amigos” δεν είναι φίλοι, είναι… |\nGwen Stefani | Παντρεύτηκε κρυφά τον Blake Shelton; |\nΟ Γιώργος Θεοφάνους διαψεύδει ότι δίνει “μάχη” για τον Τριαντάφυλλο |\nΟ Ζελένσκι χαιρετίζει τη θέση του ΝΑΤΟ για την ένταξη της Ουκρανίας στη Συμμαχία\nΙκανοποίηση Ζελένσκι για τη δέσμευση του ΝΑΤΟ έναντι της Ουκρανίας


Ανακοίνωση: Νέα επιστολή του ΠΣΔΔ προς τα αρμόδια Υπουργεία σχετικά με το θέμα της αναστολής λειτουργίας του κλάδου των Διαιτολόγων – Διατροφολόγων - Πανελλήνιος Σύλλογος Διαιτολόγων - Διατροφολόγων\nΠανελλήνιος Σύλλογος Διαιτολόγων - Διατροφολόγων > ΝΕΑ & ΚΑΜΠΑΝΙΕΣ > Δελτία Τύπου & Ανακοινώσεις > Ανακοίνωση: Νέα επιστολή του ΠΣΔΔ προς τα αρμόδια Υπουργεία σχετικά με το θέμα της αναστολής λειτουργίας του κλάδου των Διαιτολόγων – Διατροφολόγων\nΑνακοίνωση: Νέα επιστολή του ΠΣΔΔ προς τα αρμόδια Υπουργεία σχετικά με το θέμα της αναστολής λειτουργίας του κλάδου των Διαιτολόγων – Διατροφολόγων\nΑνοιχτή επιστολή του ΠΣΔΔ στις 18/11/2020 προς τα αρμόδια Υπουργεία σχετικά με το θέμα της αναστολής λειτουργίας του κλάδου των Διαιτολόγων – Διατροφολόγων\nΕκ μέρους του Διοικητικού Συμβουλίου του Πανελλήνιου Συλλόγου Διαιτολόγων-Διατροφολόγων (ΠΣΔΔ) θα θέλαμε να αναδείξουμε εκ νέου το σημαντικό πρόβλημα άνισης αντιμετώπισης που υφίσταται ο κλάδος των επαγγελματιών υγείας Διαιτολόγων– Διατροφολόγων και ζητούμε άμεση απάντηση στα ερωτήματά μας που έχουν τεθεί με επιστολές στα αρμόδια Υπουργεία από το Σάββατο, 7 Νοεμβρίου 2020.\nΤο επάγγελμα του Διαιτολόγου – Διατροφολόγου αποτελεί το μοναδικό επάγγελμα υγείας στην περίοδο του παρόντος «lockdown» για το οποίο αναστέλλεται η δυνατότητα δια ζώσης παροχής υπηρεσιών Διαιτολογίας (συμβουλευτικής-μετρήσεων-αξιολόγησης διατροφικής κατάστασης) από έχοντες Άδεια Άσκησης Επαγγέλματος.\nΤα κύρια ερωτήματα που τίθενται από την κοινότητα των μελών μας είναι τα εξής:\n1. Υπάρχουν επαγγελματίες υγείας δύο κατηγοριών; Υπάρχουν πολίτες δύο κατηγοριών; Για παράδειγμα, για τον γενικό ΚΑΔ 8690 ο οποίος περιλαμβάνει όλα τα επαγγέλματα που αφορούν στην ανθρώπινη υγεία, επιτρέπεται η λειτουργία και οι δια ζώσης συνεδρίες όλων των επαγγελμάτων υγείας που ανήκουν σε αυτόν (π.χ. ψυχολόγοι, λογοθεραπευτές, υπηρεσίες βελονισμού κ.α.) ΕΚΤΟΣ ΜΟΝΟ ΑΠΟ τις υπηρεσίες Διαιτολογίας (86901910); Για ποιο λόγο υφίσταται αυτός ο διαχωρισμός;\n2. Εν μέσω της πανδημίας, αποδέχεστε στο Υπουργείο Υγείας τη σημασία που έχει η υγιεινή διατροφή στην ενίσχυση της υγείας μας, συμπεριλαμβανομένης της καλής λειτουργίας του ανοσοποιητικού μας συστήματος; Έχετε ενημερωθεί για τις μελέτες που αναδεικνύουν την παχυσαρκία ως το σημαντικότερο υποκείμενο νόσημα στις νεότερες ηλικίες όσον αφορά στη νοσηρότητα από τη λοίμωξη COVID-19; Γνωρίζετε ότι ο Διαιτολόγος-Διατροφολόγος με Άδεια Άσκησης Επαγγέλματος είναι ο μόνος επαγγελματίας και επιστήμονας υγείας που βάσει του Π.∆. 311/1997(ΦΕΚ Α ́, 221/29-10-1997) συμμετέχει στην πρόληψη, θεραπεία και διατροφική αντιμετώπιση της παχυσαρκίας και άλλων χρόνιων νόσων που σχετίζονται με τη διατροφή; Πώς σκοπεύετε ως Υπουργείο Υγείας να συμβάλετε στην αντιμετώπιση της πανδημίας βάζοντας σε αναστολή το μόνο παραϊατρικό επάγγελμα που είναι άρτια εκπαιδευμένο ώστε να παρέχει διατροφικές υπηρεσίες σε αυτούς τους ασθενείς;\n3. Οι Διαιτολόγοι που εργάζονται στα νοσοκομεία του ΕΣΥ, σε ΜΕΘ ή σε Παθολογικές ή Πνευμονολογικές Κλινικές, σε Αυτοτελή Τμήματα Κλινικής Διατροφής σε Νοσηλευτικά δημόσια Ιδρύματα ή ιδιωτικά, αποτελούν τελικά μέρος του υγειονομικού προσωπικού της χώρας μας; Υπενθυμίζουμε οτι η κοινότητα αυτή αναλαμβάνει τη διατροφική φροντίδα των ασθενών COVID-19, αλλά και υπολοίπων ευπαθών ομάδων (π.χ. νεφροπαθών διαφόρων σταδίων, ασθενών με δυσλιπιδαιμίες, εγκύους, κ.α.). Σημειωτέον, επίσης, ότι όλα τα Τακτικά Εξωτερικά Ιατρεία Συμβουλευτικής Διατροφής, συνεχίζουν τη λειτουργία τους στο ΕΣΥ με την τήρηση όλων των υγειονομικών μέτρων (αερισμός χώρων, αποστάσεις, χρονική απόσταση μεταξύ των ραντεβού και χρήσης μάσκας). Πώς αυτό διαφέρει από την δια ζώσης παρακολούθηση σε ένα ιδιωτικό διαιτολογικό γραφείο που τηρεί όλα τα απαραίτητα μέτρα προστασίας; Και εν πάσει περιπτώσει, τίθεται θέμα αθέμιτου ανταγωνισμού, καθώς και στα Ιδιωτικά Νοσηλευτικά Ιδρύματα συνεχίζει απρόσκοπτα η λειτουργία των Συμβουλευτικών γραφείων διατροφής.\n4. Αναγνωρίζετε ότι ο Έλληνας, ως Ευρωπαίος πολίτης, έχει δικαίωμα στην πρέπουσα διατροφική συμβουλευτική-διάγνωση-αξιολόγηση, όπως αυτή συστήνεται πρωτίστως από τον Παγκόσμιο Οργανισμό Υγείας (WHO), από την Ευρωπαϊκή Εταιρεία Κλινικής Διατροφής και Μεταβολισμού (ESPEN), από την Ευρωπαϊκή Ομοσπονδία Συλλόγων Διαιτολόγων (EFAD) και πλήθος ακόμη άλλων επιστημονικών εταιρειών; Για ποιο λόγο στερείται από τον Έλληνα πολίτη αυτό το δικαίωμα που παρέχετε σε όλες τις υπόλοιπες Ευρωπαϊκές χώρες κατά τη διάρκεια της πανδημίας;\n5. Δεν αναγνωρίζετε ότι οι πτυχιούχοι των τμημάτων Επιστήμης Διαιτολογίας-Διατροφής, που αποφοιτούν από Σχολές Υγείας και Αγωγής (Χαροκόπειο Πανεπιστήμιο, Διεθνές Πανεπιστήμιο Ελλάδας, Ελληνικό Μεσογειακό Πανεπιστήμιο, Πανεπιστήμιο Θεσσαλίας), έχουν ρόλο και θέση στην προάσπιση της Δημόσιας Υγείας, ως επαγγελματίες υγείας; Για ποιο λόγο η πολιτεία ξέχασε αυτή τη συνεισφορά;\n6. Δεν πιστεύετε ότι δικαιούνται απαντήσεις το σύνολο των Διαιτολόγων – Διατροφολόγων της Ελλάδας; Για ποιο λόγο δεν έχουμε λάβει επίσημη κυβερνητική απάντηση στα ερωτήματα που έχουμε θέσει σε επιστολές προς όλα τα αρμόδια Υπουργεία από τις 7 Νοεμβρίου 2020; Και με ποιον τρόπο θα αναπληρωθεί το κόστος της προσβολής της αξιοπιστίας τους στο κοινό, από τον ακατανόητο διαχωρισμό τους από τα λοιπά επαγγέλματα υγείας; Δύναστε να μας απαντήσετε υπεύθυνα γραπτώς;\n7. Ισχύουν όλοι οι νόμοι του κράτους για τους πάντες και για τα πάντα; Υποστηρίζετε εν τέλει την ισονομία και την νομοκρατία; Η διατήρηση ενεργής της δυνατότητας δια ζώσης συνεδριών, όταν κρίνεται απαραίτητο, στα λοιπά επαγγέλματα υγείας (π.χ. ψυχολόγοι, φυσικοθεραπευτές, λογοθεραπευτές, εργοθεραπευτές, κ.λπ.), κρίνεται ιδιαιτέρως σημαντική για τη Δημόσια Υγεία – και συμφωνούμε με αυτή την απόφαση, αλλά έχετε ξεχάσει πόσο εξίσου ισχυρά σημαντική είναι και η παροχή υπηρεσιών Διαιτολογίας από επιστήμονες Διαιτολόγους – Διατροφολόγους με Άδεια Άσκησης Επαγγέλματος (κωδικοί δραστηριότητας ΚΑΔ 86901910 και 96041001) τόσο στο κομμάτι της πρόληψης όσο και της διαχείρισης σημαντικού αριθμού παθήσεων ή νοσηροτήτων, τη στιγμή μάλιστα που αυτές παίζουν καθοριστικό ρόλο στη νοσηρότητα και θνησιμότητα της covid-19.\n8. Μπορεί να μας απαντήσει κάποιος, εγγράφως τελικά, ποιο Υπουργείο είναι αρμόδιο και υπεύθυνο γι’ αυτές τις αποφάσεις και ποιο είναι το αιτιολογικό τους;


Ο υπουργός των ΗΠΑ και η Εθνική μας κυριαρχία | Χρυσή Αυγή\nΟ υπουργός των ΗΠΑ και η Εθνική μας κυριαρχία\nΤετάρτη, 9 Οκτωβρίου 2019 - 13:07\nΟι πληρωμένοι ρουφιάνοι της ξενοκρατίας, που κατευθύνουν τα ΜΜΕ προσπαθούν με κάθε τρόπο να πουν στον ελληνικό λαό ότι εγγυήθηκε ο αμερικανός Υπουργός Εξωτερικών Πομπέο την Εθνική μας κυριαρχία. Για όσους γνωρίζουν να διαβάζουν ελληνικά, ο Αμερικανός υπουργός Εξωτερικών δήλωσε: «να είστε βέβαιοι ότι θα δράσουμε για να προστατεύσουμε και να διατηρήσουμε τις βασικές αξίες της κυριαρχίας ενός κράτους, του κράτους Δικαίου και της προστασίας της ιδιωτικής περιουσίας».\nΜίλησε για την κυριαρχία ενός κράτους γενικά και αόριστα και ασφαλώς δεν είπε ότι συμφωνεί με τις ελληνικές θέσεις και τα όρια της εθνικής μας κυριαρχίας. Είναι γνωστό ότι το ΝΑΤΟ επίσημα αμφισβητεί την στρατιωτική κυριαρχία της Ελλάδας σε Λήμνο και Δωδεκάνησα και για τον λόγο αυτό δεν γίνονται ποτέ εκεί ασκήσεις του ΝΑΤΟ!\nΤην ίδια ημέρα, που έλεγε αυτά ο Πομπέο ανακοινωνότανε επίσημα: “Όπως έγινε γνωστό από το ΓΕΕΘΑ, ένα ζεύγος των τουρκικών αεροσκαφών F-16 εισήλθε στο FIR Αθηνών στις 14:37, χωρίς να καταθέσει σχέδιο πτήσεως, πέταξε πάνω από την νήσο Αγαθονήσι στα 22.000 πόδια και στην συνέχεια στις 14:39 έκανε υπέρπτηση, στο ίδιο ύψος, πάνω από το σύμπλεγμα νησιών Ανθρωποφάγοι και την Μακρόνησο.”


ΑΠΘ Archives - iRafina\nΒραβεύτηκε η Ιωάννα Παλιοσπύρου για τη δύναμη ψυχής από πρόγραμμα του τμήματος Ιατρικής ΑΠΘ\nΗ Ιωάννα Παλιοσπύρου βραβεύτηκε στο πλαίσιο εκδήλωσης, με θέμα «Δύναμη Ψυχής, Φύση και Υγεία», την οποία διοργάνωσε στο Τελλόγλειο, το μεταπτυχιακό πρόγραμμα σπουδών «Εφαρμογές της Ψυχολογίας στην Υγεία» του τμήματος Ιατρικής του ΑΠΘ. Η…\nΕκ νέου εισήχθη στο νοσοκομείο ο φοιτητής που τραυματίστηκε στο κεφάλι από τα ΜΑΤ στα επεισόδια που έλαβαν χώρα προ ημερών στο Αριστοτέλειο Πανεπιστήμιο Θεσσαλονίκης. Όπως έγινε γνωστό ο φοιτητής επέστρεψε την Παρασκευή στο νοσοκομείο…\nΤι τραύματα φέρει ο φοιτητής που χτυπήθηκε στο ΑΠΘ\nΙατρικό ανακοινωθέν για την κατάσταση της υγείας του φοιτητή που δέχτηκε βίαιη επίθεση από τα ΜΑΤ έξω από το τμήμα βιολογίας στο ΑΠΘ, εξέδωσε το Ιπποκράτειο Νοσοκομείο Θεσσαλονίκης. Συγκεκριμένα, το νοσοκομείο ενημέρωσε: «Την Πέμπτη…\nΚίνδυνος ελονοσίας στην Ελλάδα τις επόμενες δεκαετίες – Τι δείχνει έρευνα του ΑΠΘ\nΤον κίνδυνο να βρεθεί ο πληθυσμός της Ελλάδας αντιμέτωπος με τη ελονοσία τις επόμενες δεκαετίες λόγω κλιματικής αλλαγής και αύξησης των κουνουπιών από την αντίστοιχη άνοδο της θερμοκρασίας, επισημαίνει έρευνα του Αριστοτελείου Πανεπιστημίου…\nΕξιχνιάστηκε φόνος μετά από 7 χρόνια -Δύο μπουκάλια αποκάλυψαν τον δολοφόνο!\nΜετά από επτά χρόνια, οι αρχές της Θεσσαλονίκης έφτασαν στη λύση ενός εγκλήματος με τη «βοήθεια» δύο μπουκαλιών. Ήταν στις 19 Αυγούστου του 2015, όταν 40χρονη εντοπίστηκε ημιθανής, μέσα σε μια λίμνη αίματος μπροστά στο κτίριο της…\nΒίντεο ντοκουμέντο: Διακίνηση ναρκωτικών μέρα μεσημέρι στο ΑΠΘ\nΘρασύτατοι διακινητές ναρκωτικών δρουν μέσα στο ΑΠΘ ακόμα και με το φως της ημέρας. Προσπαθούν να «σπρώξουν» κάνναβη σε όσους αναζητούν ή περιμένουν τους πελάτες τους, που γνωρίζουν που να τους βρουν… Περίπου 7 – 8 διακινητές ναρκωτικών,…\nΔύο απόφοιτοι του ΑΠΘ κατήγγειλαν ότι δέχθηκαν επίθεση από ομάδα κουκουλοφόρων, την ώρα που έπαιζαν το επιτραπέζιο παιχνίδι, στο κτίριο της Σχολής Φυσικών Επιστημών του Ιδρύματος. Για το περιστατικό, το οποίο σύμφωνα με την καταγγελία…\nΓεμάτη τραύματα η 19χρονη που έπεσε σε φρεάτιο του ΑΠΘ (φωτό)\nΗ μητέρας της 19χρονης που έπεσε κατά τη διάρκεια ολονύχτιου κορονοπάρτι σε φρεάτιο της Φιλοσοφικής Σχολής στον υπαίθριο χώρο του Αριστοτελείου Πανεπιστημίου της Θεσσαλονίκης μιλάει στο newsit.gr και αποκαλύπτει τις αγωνιώδεις προσπάθειες…\nΘύμα ληστείας κατήγγειλε ότι έπεσε 39χρονος αστυνομικός, τα ξημερώματα της περασμένης Κυριακής, στην περιοχή πέριξ των Πανεπιστημίων. Η υπόθεση έγινε γνωστή σήμερα και ερευνάται από το Τμήμα Εγκλημάτων Κατά Ιδιοκτησίας της Ασφάλειας…\nΕλεύθεροι οι τρεις νεαροί που συνελήφθησαν για το κορονοπάρτι στο ΑΠΘ\nΣτο Αυτόφωρο Τριμελές Πλημμελειοδικείο Θεσσαλονίκης παραπέμφθηκαν να δικαστούν οι τρεις νεαροί που συνελήφθησαν για υπαίθριο πάρτι που έγινε το βράδυ του περασμένου Σαββάτου στο ΑΠΘ, κατά παράβαση των μέτρων για την αποφυγή διασποράς του…\nΜάνα 23χρονου: «Τον πάτησε η ερπύστρια, το πόδι του είναι πολτοποιημένο» (βίντεο)\nΜάχη να μη χάσει το πόδι του δίνει ο 23χρονος που τραυματίστηκε το βράδυ του Σαββάτου 12 Ιουνίου σε κορονοπάρτι μέσα στο ΑΠΘ όταν νεαρός έβαλε μπρος σκαπτικό μηχάνημα και τον πάτησε. Ο νεαρός διακομίστηκε στο Ιπποκράτειο νοσοκομείο, όπου…\nΣοκ στο ΑΠΘ: Νεαροί σε κατάσταση μέθης παρέσυραν με μπουλντόζα τον φίλο τους!\nΈνα απίστευτο περιστατικό σημειώθηκε κατά τη διάρκεια ενός ακόμη πάρτι το βράδυ του Σαββάτου, στο Αριστοτέλειο Πανεπιστήμιο Θεσσαλονίκης. Την ώρα που όλοι οι παρευρισκόμενοι χόρευαν στους ρυθμούς της μουσικής, ομάδα νεαρών ανέβηκαν σε μία…\nΑΠΘ: Οι εφιαλτικές στιγμές και ο ξυλοδαρμός 19χρονης μετά από κορονοπάρτι (βίντεο)\nΤο βράδυ του Σαββάτου στο Αριστετέλειο δεν έγινε μόνο ένα ακόμη ανεξέλεγκτο κορονοπάρτι αλλά και αιματηρές επιθέσεις και ληστείες. Μέσα σε αυτές τις εικόνες χάους, μια 19χρονη κοπέλα δέχθηκε επίθεση από αγνώστους, οι οποίοι την χτύπησαν με…\nΚατά τον Πρετεντέρη «έπιασε τόπο το ξύλο που έφαγαν οι φοιτητές στο ΑΠΘ»\nΣφοδρές αντιδράσεις προκάλεσε ο Γιάννης Πρετεντέρης με νέο σχόλιό του σχετικά με τις κινητοποιήσεις και τις καταλήψεις των φοιτητών στο ΑΠΘ ενάντια στο νομοσχέδιο Κεραμέως - Χρυσοχοΐδη για την τριτοβάθμια εκπαίδευση. «Έπιασε τόπο το ξύλο…\nΠρωτοφανής λαθροχειρία του ΣΚΑΪ! (video)\nΕίναι από τα γεγονότα που εκτός από την δημοσιογραφία, προκαλούν ζημιά και στην ίδια την Δημοκρατία. Αφορμή, η κατάληψη της πρυτανείας του ΑΠΘ. Δεν φτάνει που η εκπομπή του ΣΚΑΪ χρησιμοποίησε βίντεο δημοσιογράφου ο οποίος κινδύνεψε να…\nΆστεγος ήταν ο 54χρονος στη Θεσσαλονίκη ο οποίος εντοπίστηκε νεκρός νωρίτερα σήμερα, Τετάρτη (17/2). Το πτώμα του άτυχου άνδρα βρήκαν φοιτητές σε εγκαταλελειμμένο κτήριο του ΑΠΘ. Τα αίτια θανάτου του 54χρονου άνδρα στη Θεσσαλονίκη είναι…\nΠτώμα σε κτίριο του ΑΠΘ – Φοιτητές αντίκρισαν μακάβριο θέαμα (φώτο+βίντεο)\nΕίδηση – σοκ στη Θεσσαλονίκη. Φοιτητές αντιλήφθηκαν το πτώμα ενός ηλικιωμένου άνδρα σε εγκαταλελειμμένο κτήριο του ΑΠΘ, το απόγευμα της Τετάρτης (17.02.2021). Λόγω του μακάβριου ευρήματος στη Θεσσαλονίκη ο συγκεκριμένος χώρος του ΑΠΘ…\nΦοιτήτρια για σεξουαλική παρενόχληση: «Από την αρχή κατάλαβα πως τα πράγματα δεν ήταν ομαλά»\nΟι καταγγελίες της Σοφίας Μπεκατώρου πως υπέστη σεξουαλική κακοποίηση από υψηλόβαθμο αθλητικό παράγοντα, έδωσε ώθηση και σε άλλες γυναίκες να ανοίξουν το στόμα τους και να μοιραστούν τις δικές τους εμπειρίες. Πρώην φοιτήτρια του…\nΗ Εισαγγελία Πρωτοδικών Θεσσαλονίκης παρήγγειλε ήδη τη διενέργεια προκαταρκτικής εξέτασης - Ένας από τους καθηγητές που κατηγορείται για σεξουαλική παρενόχληση είπε ότι «είναι της μόδας η ανθρωποφαγία»... Μορφή χιονοστιβάδας λαμβάνουν οι…\n“Βόμβα” στο ΑΠΘ: Πάνω από 100 καταγγελίες για σεξουαλική παρενόχληση – Στο…\nΤις καταγγελίες πρώην φοιτήτριας Γεωλογίας του Αριστοτελείου Πανεπιστημίου Θεσσαλονίκης, που κατήγγγειλε ότι δέχτηκε σεξουαλική παρενόχληση από καθηγητή του Πανεπιστημίου επιβεβαιώνει η πρόεδρος του Συνδέσμου Επιχειρηματιών Γυναικών Ελλάδος…\nΣτον εισαγγελέα καταγγελίες φοιτητριών για σεξουαλική παρενόχληση από διδάσκοντες\nΣτην Εισαγγελία Πρωτοδικών Θεσσαλονίκης απευθύνθηκε, σήμερα το πρωί, ο πρύτανης του Αριστοτελείου Πανεπιστημίου Θεσσαλονίκης, καθ. Νίκος Παπαϊωάννου, ενημερώνοντας για δημοσιεύματα που αναφέρονται σε καταγγελίες φοιτητριών του ΑΠΘ ότι…\nΝέο σοκ: Καθηγητής του ΑΠΘ παρενοχλούσε φοιτήτριες – Ανατριχιαστική περιγραφή από θύμα του\nΛυτρωτικά σε άλλες γυναίκες που έπεσαν θύματα σεξουαλικής παρενόχλησης ή κακοποίησης φέρεται να λειτούργησε η δημόσια εξομολόγηση της Σοφίας Μπεκατώρου. Στο ΑΠΘ ξαναφούντωσε η συζήτηση για πρώην (πλέον) καθηγητή της Φιλοσοφικής Σχολής,…\n«Η χαλάρωση να γίνει εντελώς σταδιακά και να μην ξαναγυρίσουμε σε 10-15 μέρες σε χειρότερα νούμερα», τόνισε ο Νίκος Παπαιωάννου. Ο Νίκος Παπαιωάννου, πρύτανης του Αριστοτελείου Πανεπιστημίου Θεσσαλονίκης, μίλησε στο Open, για την…


Η παρακαταθήκη των Mercurial. Nike.com GR\nΤο ποδόσφαιρο ήταν ανέκαθεν η μεγάλη αγάπη του Cristiano. Από τότε που ήταν απλώς ένα παιδί στη Μαδέρα με ένα άπιαστο όνειρο μέχρι τη στιγμή που άγγιξε την κορυφή ως το απόλυτο ίνδαλμα του ποδοσφαίρου, το πάθος του Cristiano ήταν η κινητήριος δύναμη πίσω από αυτήν τη θεαματική καριέρα. Για όσο καιρό συνεχίζει να πρωταγωνιστεί στα γήπεδα, η παρακαταθήκη του CR στον χώρο του ποδοσφαίρου θα είναι άρρηκτα συνδεδεμένη με τα Mercurial.\nΑποτελώντας το πρώτο κεφάλαιο της ιστορίας που αφηγούνται τα επτά χαρακτηριστικά ποδοσφαιρικά παπούτσια, το Savage Beauty Mercurial είναι εμπνευσμένο από την ηφαιστειογενή πατρίδα του Ronaldo, τη Μαδέρα. Το τοπίο όπου μεγάλωσε μαρτυρά ένα από τα πιο καταστροφικά φαινόμενα της φύσης και διαμόρφωσε το φλογερό πάθος και τις εκρηκτικές επιδόσεις του Ronaldo, ενώ αποτυπώνεται στο εντυπωσιακό σχέδιο έξι χρωμάτων που εκτείνεται από τα δάχτυλα μέχρι τη φτέρνα.\nΤο ποδοσφαιρικό παπούτσι Natural Diamond είναι εμπνευσμένο από τη στιγμή που ο Ronaldo έφυγε από τη Μαδέρα για να κάνει το όνειρό του πραγματικότητα: να γίνει ο καλύτερος ποδοσφαιριστής στον κόσμο. Η σχεδίαση του παπουτσιού είναι αφιερωμένη στον τρόπο που η πίεση βελτίωσε και τελειοποίησε το παιχνίδι του CR7, με αστραφτερό επάνω μέρος και τραχιά υφή στη φτέρνα που γίνεται πιο λεία προς την περιοχή των δαχτύλων.\nΤο τρίτο κεφάλαιο σε αυτήν τη σειρά ποδοσφαιρικών παπουτσιών είναι εμπνευσμένο από την απόδοση του Ronaldo στη Λισαβόνα, στις 6 Αυγούστου 2003. Σε εκείνη την εμφάνιση καθιερώθηκε ως ένα από τα μεγαλύτερα ταλέντα νεαρής ηλικίας στην Ευρώπη και κέρδισε τη μεταγραφή του στη Μάντσεστερ και στην Πρέμιερ Λιγκ. Το σχέδιο του ποδοσφαιρικού παπουτσιού είναι εμπνευσμένο από εκείνη τη στιγμή, με διακριτικές ανακλαστικές κουκκίδες που αναπαριστούν το κυματιστό μοτίβο του κλασικού μεταλλιζέ Mercurial Vapor, του ποδοσφαιρικού παπουτσιού που φορούσε ο Ronaldo την πρώτη φορά που τράβηξε τα βλέμματα όλου του κόσμου πάνω του.\nΕμπνευσμένο από τον χρόνο που ο διάσημος παίκτης πέρασε στη Μάντσεστερ, το Forged for Greatness Mercurial είναι αφιερωμένο στη στιγμή που ο CR έγινε ο "CR7". Το ποδοσφαιρικό παπούτσι είναι αφιερωμένο στην εκρηκτική του εξαετία στην Αγγλία, όταν φόρεσε τη διάσημη φανέλα με τον αριθμό 7 και εξελίχθηκε από πηγαίο ταλέντο σε παγκόσμιο είδωλο. Το σχέδιο συνδυάζει επιφάνεια σόλας σε απόχρωση Total Crimson και μεταλλιζέ επάνω μέρος, σε μια χρωματική παλέτα που θυμίζει λιωμένο ατσάλι και συμβολίζει αυτήν ακριβώς τη μεταμόρφωση του αθλητή.\nΜετά από μια μεταγραφή-ρεκόρ, ο Ronaldo έφτασε στη Μαδρίτη, όπου τελειοποίησε τον τρόπο παιχνιδιού του. Αυτό το ποδοσφαιρικό παπούτσι παραπέμπει στις μεγαλύτερες στιγμές της ασυναγώνιστης καριέρας του. Το λιτό, ανάγλυφο μοτίβο σε σχήμα ρόμβου που έχει χαραχτεί στο επάνω μέρος είναι εμπνευσμένο από το πρώτο μοντέλο Mercurial με το οποίο εμφανίστηκε για πρώτη φορά στη Μαδρίτη. Τα πολύχρωμα νήματα Flyknit συνδυάζονται με μια ιριδίζουσα επικάλυψη στο επάνω μέρος και αντιπροσωπεύουν το φως που αντανακλάται στις ακμές ενός διαμαντιού, συμβολίζοντας τις επιδόσεις του Ronaldo που καταρρίπτουν όλα τα ρεκόρ.\nΤο έκτο κεφάλαιο στην κληρονομιά των ποδοσφαιρικών παπουτσιών του CR7 εξιστορεί την ικανότητά του να οδηγεί την Πορτογαλία στη νίκη, είτε βρίσκεται στον αγωνιστικό χώρο είτε όχι. Τα χρώματα της ειδικής έκδοσης του Superfly 360 είναι εμπνευσμένα από τις προηγούμενες εκτός έδρας εμφανίσεις της Πορτογαλίας, ενώ το μοντέλο διαθέτει μοτίβα με τον σφαιρικό αστρολάβο, παραπέμποντας στη ναυτική ιστορία της χώρας.\nΤο 2008, ο Cristiano φόρεσε το πρώτο ποδοσφαιρικό παπούτσι από ανθρακονήματα και διεκδίκησε το κορυφαίο έπαθλο της Ευρώπης για την ομάδα του. Το Chapter 7 Mercurial είναι αφιερωμένο σε εκείνο το μοναδικό μινιμαλιστικό μοντέλο των 190 γραμμαρίων, με φτέρνα και σήμα Swoosh σε μαύρο χρώμα που παραπέμπουν στα ανθρακονήματα του αρχικού Mercurial Vapor SL. Αυτή η έκδοση είναι αφιερωμένη στο όνειρο που αποτέλεσε την κινητήριο δύναμη του CR7 από την πρώτη στιγμή.


((i)) Ο ΡΟΛΟΣ ΤΟΥ ΠΑΝΕΠΙΣΤΗΜΙΟΥ ΣΤΗΝ ΥΠΟΤΙΜΗΣΗ ΤΩΝ ΖΩΩΝ ΜΑΣ\n13/11/2019 5:11 μμ.\nΑντικαταναλωτισμός / Αντιεμπορευματοποίηση Εκπαίδευση Εργατικά Κοινωνική ανυπακοή / Αντιστάσεις Πορείες / Συγκεντρώσεις / Μικροφωνικές Κρατική καταστολή - Κοινωνικός έλεγχος\nΤο πανεπιστήμιο όπως αναπτύχθηκε στις σύγχρονες δυτικές κοινωνίες είναι ένας κρατικός θεσμός ο οποίος έχει έναν δομικό ρόλο εντός του καπιταλιστικού συστήματος: την εξυπηρέτηση των συμφερόντων και των αναγκών του κράτους και του κεφαλαίου. Ανάγκες που συνοψίζονται σε παραγωγή γνώσης και έρευνας από φοιτητές που θα προστεθούν στα γρανάζια της παραγωγής είτε ως εξειδικευμένο εργατικό δυναμικό είτε ως τα αυριανά αφεντικά. Παράλληλα το πανεπιστήμιο προωθεί τον ανταγωνισμό, την ατομική ανέλιξη, τον καριερισμό και διδάσκει την πειθαρχία προς κάθε μορφή εξουσίας (καθηγητές, πρυτανικές αρχές, κομματικούς φορείς) και ταυτόχρονα αποτελεί προσομοίωση της κοινωνίας και των θεσμών της (εκλογές, γραφειοκρατία). Για να επιτελέσει το ρόλο του προσαρμόζεται ιστορικά στις πολιτικοοικονομικές συνθήκες της εκάστοτε περιόδου.\nΜε τη μεταπολίτευση και βάσει της οικονομικής ανάπτυξης και της φαινομενικής κοινωνικής ευμάρειας της εποχής, το ελληνικό πανεπιστήμιο ανοίγει τις πύλες του και σε άτομα χαμηλότερων κοινωνικών στρωμάτων και επεκτείνεται σε περισσότερες περιοχές της επικράτειας. Οι νέες σχολές που ιδρύονται στην περιφέρεια φέρνουν μαζί τους την δημιουργία νέων προσοδοφόρων για την τοπική κοινωνία αγορών που συνδέονται έμμεσα με τον φοιτητικό πληθυσμό (χώροι εστίασης, αύξηση των ενοικίων). Αυτοσκοπός για κάθε ελληνική οικογένεια γίνεται η εισαγωγή του παιδιού στην τριτοβάθμια εκπαίδευση και όποια αδυναμία εκπλήρωσης αυτής της επιθυμίας συνδέεται με παταγώδη αποτυχία.\nΤο πέρας της περιόδου της “ευμάρειας”, η είσοδος της κρίσης, ως φυσικό επακόλουθο, και η υπερπαραγωγή πτυχίων που είχε συμβεί τις προηγούμενες δεκαετίες βρίσκει την αγορά να αδυνατεί να απορροφήσει το εξειδικευμένο εργατικό δυναμικό. Έτσι, από τις υποσχέσεις για κοινωνική ανέλιξη και επαγγελματική αποκατάσταση μένουν μόνο οι ψευδαισθήσεις του μικροαστικού ονείρου. Πλέον, αναδεικνύεται ο ρόλος του πανεπιστημίου και ενισχύεται η σύνδεσή του με κράτος και αφεντικά. Η εκπαιδευτική αναδιάρθρωση ως κομμάτι της αναπτυξιακής πολιτικής της εκάστοτε κυβέρνησης εμπεριέχει συγκεκριμένες αλλαγές στην τριτοβάθμια εκπαίδευση. Η υπερεξειδίκευση, ως ανάγκη της αγοράς εργασίας και συνολικότερα του καπιταλιστικού συστήματος, εκφράστηκε στα πανεπιστήμια με εντατικοποίηση των σπουδών, με όξυνση του ανταγωνισμού και προώθηση της ατομικής λύσης. Σχολές κλείνουν ή συγχωνεύονται, ενώ δημιουργούνται νέα τμήματα που ανταποκρίνονται στις νέες καπιταλιστικές ανάγκες. Τα προγράμματα σπουδών προσανατολίζονται στις προσταγές των αφεντικών και έρχονται στο προσκήνιο μεταρρυθμίσεις όπως η βάση του 10 και οι διαγραφές φοιτητών.\nΟι εργολαβίες κερδίζουν έδαφος στους τομείς της σίτισης, καθαριότητας και ασφάλειας του πανεπιστημίου. Αυτοί που πλήττονται για άλλη μια φορά είναι οι εργαζόμενοι στις εργολαβίες που δουλεύουν σε επισφαλείς συνθήκες εργασίας, οι φοιτητές των κατώτερων κοινωνικών στρωμάτων που μετακυλύεται ολοένα και περισσότερο κόστος φοίτησης στις πλάτες τους, οι μετανάστες και οι τοξικοεξαρτήμενοι που θα διωχθούν βίαια από τους πανεπιστημιακούς χώρους. Ταυτόχρονα, η χρηματοδότηση προσανατολίζεται στην έρευνα. Έρευνα για το στρατοαστυνομικό σύμπλεγμα, τη διαχείριση μεταναστών (συστήματα παρακολούθησης, ασφαλείας, προηγμένη επιτήρηση τόσο στα σύνορα όσο και στον αστικό ιστό) και τους πλέον προσοδοφόρους τομείς του καπιταλισμού(όπως η υψηλή τεχνολογία, η βιοτεχνολογία, η μηχανική, ο τουρισμός, η ναυτιλία). Τα αποτελέσματα της ακαδημαϊκής έρευνας η οποία σε μεγάλο βαθμό είναι προϊόν της άμισθης ή κακοπληρωμένης εργασίας των φοιτητών, εμπορευματοποιούνται και διοχετεύονται στην αγορά. Σαν να μην έφτανε αυτό ξεπηδάνε μέσα στα πανεπιστήμια επιχειρηματικά σχήματα (start up, spin off) που στελεχώνονται από καριερίστες φοιτητές και προωθούν τον εθελοντισμό ως το άλλο όνομα της τζάμπα εργασίας, προασπίζοντας τα συμφέροντα των αφεντικών. Γιατί άμα μάθεις να δουλεύεις τζάμπα, τα 300€ θα σου φαίνονται και πολλά.\nΠαράλληλα με τις εκπαιδευτικές αναδιαρθρώσεις, προωθούνται οι μεταβολές γύρω από τη νομοθεσία του ασύλου, τόσο για την υπεράσπισή τους όσο και ως αποτύπωμα των ευρύτερων κοινωνικών ισορροπιών. Η έννοια του ασύλου για τους πανεπιστημιακούς χώρους είναι κοινωνικά αναγνωρισμένη και υπάρχει ως εθιμικό δίκαιο από τις απαρχές της λειτουργίας του ελληνικού πανεπιστημίου (19ος αιώνας). Η εξέγερση του πολυτεχνείου, αποτέλεσε το μεταβατικό στάδιο από την εθιμική στη νομική κατοχύρωση του ασύλου, σαν κρατικός συμβιβασμός στα πλαίσια του νέου κοινωνικού συμβολαίου που επιδίωκε να θεσπίσει το δημοκρατικό καθεστώς αναφερόμενο στη προστασία των ιδεών και της ελευθερίας του λόγου. Η αριστερά επαναπαύτηκε σε αυτό το συμβιβασμό και αρκέστηκε στην προστασία που προσέφερε στο ακαδημαϊκό έργο και στα συντεχνειακά/κομματικά συμφέροντά της, προσπαθώντας να αφομοιώσει οτιδήποτε ριζοσπαστικό, και καταδικάζοντας κάθε εξεγερσιακό γεγονός. Σε αντίθεση με τη λογική αυτή, το αναρχικό/ αντιεξουσιαστικό κίνημα, επιλέγει να μετατρέπει τους πανεπιστημιακούς χώρους σε κέντρα αγώνα, σε χώρους πολιτικής ζύμωσης και ριζοσπαστικοποίησης, συσπειρώνοντας κοινωνικές δυναμικές εντός τους και οργανώνοντας κοινωνικούς αγώνες (πχ για στέγαση, σίτιση, μεταφορές κλπ.) Επιπλέον πυροδοτεί εξεγερσιακά γεγονότα και τα συνδέει τα με ευρύτερους κοινωνικούς αγώνες. Σε πολλές περιπτώσεις, το κράτος δεν δίσταζε να καταπατήσει το θεσμοθετημένο άσυλο, με χαρακτηριστικά παραδείγματα την κατάληψη του χημείου το ’85, του πολυτεχνείου το ’91 και το ’95, της ΑΣΟΕΕ το 2012 και της πρυτανείας του ΕΚΠΑ το 2015.\nΗ εκ νέου θεσμική κατάργηση του ασύλου αποτελεί κομμάτι της συνολικότερης επίθεσης του κράτους στα αγωνιζόμενα και καταπιεσμένα κομμάτια της κοινωνίας (όπως μετανάστες, τοξικοεξαρτημένες, μικροπωλητές, άστεγες). Κυβερνήσεις, μίντια, πρυτανικές αρχές, μεγαλοκαθηγητάδες, καθεστωτικές παρατάξεις και ρουφιάνοι φοιτητές, δημιουργούσαν κλίμα σύγχυσης και τρομοκρατίας για την κατάσταση των πανεπιστημίων, ώστε να νομιμοποιηθεί κοινωνικά η κατάργησή του ασύλου, ταυτίζοντας τις περιθωριοποιημένες και τους αγωνιζόμενους με κυκλώματα μαφίας και περιστατικά όπως ναρκεμπόριο, βιασμοί, ληστείες κλπ.\nΕίναι σαφές, πως κανένας χώρος δεν μπορεί να θεωρηθεί άβατο όσο το κράτος διαθέτει την στρατιωτική ισχύ για να το επιβάλει. Όσο ο κόσμος του αγώνα έχει την απαραίτητη δυναμική, θέληση και τις συντροφικές σχέσεις, δεν χρειάζεται καμία κρατική παραχώρηση, αλλά υπερασπίζεται ο ίδιος τις δομές του και χρησιμοποιεί τους πανεπιστημιακούς χώρους ως κέντρα ριζοσπαστικοποίησης, συσπείρωσης και επίθεσης στο κράτος και τους μηχανισμούς του.\nΕμείς από την πλευρά μας, αντιλαμβανόμαστε το πανεπιστήμιο ως ένα θεσμό που συντηρεί και αναπαράγει ανισότητες και δεν υπάρχουμε σε αυτό αναζητώντας την κοινωνική ανέλιξη και κάποια «λαμπρή καριέρα», αλλά τον βιώνουμε σαν εκβιασμό που συναρτάται με την μισθωτή σκλαβιά. Στεκόμαστε ενάντια σε κάθε πρύτανη και καριερίστα που πασχίζει να δει τα πανεπιστήμια αποστειρωμένα και σύμφωνα με τα ευρωπαϊκά πρότυπα. Αντιλαμβανόμαστε τους χώρους του πανεπιστημίου σαν πεδίο του κοινωνικού και ταξικού ανταγωνισμού και επιχειρούμε να σπείρουμε επαναστατικά ερεθίσματα, να διαδώσουμε τις ιδέες μας και να διασυνδέσουμε τους αγώνες με άλλα κομμάτια της τάξης μας. Καταλαμβάνουμε χώρους και δρούμε συλλογικά και αυτοοργανωμένα, μέσω οριζόντιων διαδικασιών, ενάντια σε κάθε λογική ιεραρχίας και πειθάρχησης.\nΝΑ ΔΗΜΙΟΥΡΓΗΣΟΥΜΕ ΚΟΙΝΟΤΗΤΕΣ ΑΓΩΝΑ ΕΝΑΝΤΙΑ ΣΤΟ ΥΠΟΔΟΥΛΩΜΕΝΟ ΜΕΛΛΟΝ ΠΟΥ ΜΑΣ ΕΠΙΦΥΛΑΣΣΟΥΝ\nΜΕΧΡΙ ΤΗΝ ΚΑΤΑΣΤΡΟΦΗ ΤΟΥ ΚΡΑΤΟΥΣ ΚΑΙ ΤΟΥ ΚΕΦΑΛΑΙΟΥ\nΚαλούμε στην φοιτητική κινητοποίηση Πέμπτη 14/11/19 στις 12:00 στα Προπύλαια\n[Αυτοδιαχειριζόμενο Στέκι ΑΣΟΕΕ/Αυτοδιαχειριζόμενο Στέκι Πολυτεχνείου/ Αυτοδιαχειριζόμενο Στέκι Παπει/Αναρχικό Στέκι Φιλοσοφικής/Αναρχικό Στέκι Γεωπονικού/Αντιεξουσιαστικό Στέκι Παντείου/Aυτόνομο Σχήμα ΦΜΣ/Διαρρήκτες της φοιτητικής κουλτούρας/Γραφείo ανόμων υποθέσεων (Νομική)/Αυτοδιαχειριζόμενο Στέκι ΤΕΙ/Αντιπατριωτική Συνέλευση (ΤΕI)]\nάσυλο εκπαιδευτική αναδιάρθρωση πανεπιστήμιο στέκια


Ξ›ΞµΟ‰Ο†ΞΏΟ�ΞµΞ―ΞΏ Ξ³ΞΉΞ± Ο„Ξ·Ξ½ Ξ�ΞΌΞ²Ο�ΞΏ Ο„ΞΏΞ½ Ξ�Ξ¬ΞΉΞΏ | Imvrosisland.org\nΞ›ΞµΟ‰Ο†ΞΏΟ�ΞµΞ―ΞΏ Ξ³ΞΉΞ± Ο„Ξ·Ξ½ Ξ�ΞΌΞ²Ο�ΞΏ Ο„ΞΏΞ½ Ξ�Ξ¬ΞΉΞΏ\nΞ¤ΞµΟ„Ξ¬Ο�Ο„Ξ·, 26 Ξ�Ξ±Ο�ΞΏΟ… 2021\nΞ� Ξ£Ο�Ξ»Ξ»ΞΏΞ³ΞΏΟ‚ Ξ™ΞΌΞ²Ο�Ξ―Ο‰Ξ½ Ξ΄Ο�ΞΏΞΌΞΏΞ»ΞΏΞ³ΞµΞ― Ο„Ο�Ξ―Ο„ΞΏ Ξ»ΞµΟ‰Ο†ΞΏΟ�ΞµΞ―ΞΏ Ξ³ΞΉΞ± Ο„Ξ·Ξ½ Ξ�ΞΌΞ²Ο�ΞΏ\nΟ„Ξ·Ξ½ Ξ¤ΞµΟ„Ξ¬Ο�Ο„Ξ· 26 Ξ�Ξ±Ξ�ΞΏΟ… 2021.\nΞ¤ΞΉΞΌΞ® ΞµΞΉΟƒΞΉΟ„Ξ·Ο�Ξ―ΞΏΟ… 140€ Ξ³ΞΉΞ± Ξ±Ο€Ξ»Ξ® Ξ΄ΞΉΞ±Ξ΄Ο�ΞΏΞΌΞ®.\nΞ›Ο�Ξ³Ο‰ Ξ±Ξ½Ξ±ΟƒΟ„ΞΏΞ»Ξ®Ο‚ ΞµΟ�Ξ³Ξ±ΟƒΞΉΟ�Ξ½ ΞΏ Ξ£Ο�Ξ»Ξ»ΞΏΞ³ΞΏΟ‚ ΞΈΞ± Ο€Ξ±Ο�Ξ±ΞΌΞµΞ―Ξ½ΞµΞΉ ΞΊΞ»ΞµΞΉΟƒΟ„Ο�Ο‚ ΞΌΞΟ‡Ο�ΞΉ Ο„ΞΞ»ΞΏΟ‚ Ξ‘Ο€Ο�ΞΉΞ»Ξ―ΞΏΟ… ΞΊΞ±ΞΉ ΞΈΞ± ΞΌΟ€ΞΏΟ�ΞµΞ―Ο„Ξµ Ξ½Ξ± ΞµΟ€ΞΉΞΊΞΏΞΉΞ½Ο‰Ξ½ΞµΞ―Ο„Ξµ ΞΌΞµ Ο„Ξ· Ξ“Ο�Ξ±ΞΌΞΌΞ±Ο„ΞµΞ―Ξ± ΞΌΟ�Ξ½ΞΏ ΞΊΞ¬ΞΈΞµ Ξ”ΞµΟ…Ο„ΞΟ�Ξ± ΞΊΞ±ΞΉ Ξ ΞΞΌΟ€Ο„Ξ· 10:00 – 13:00.


ΕΔΕ για ΨΝΑ - "Δαφνί": Όλα καλά, όλα ανθηρά...\nΔημοσίευση: 25 Ιουνίου 2014 16:16\nΤην γνωστή στη χώρα μας... πεπατημένη ακολουθεί τελικά το πόρισμα της κατεπείγουσας ένορκης διοικητικής εξέτασης (ΕΔΕ) την οποία είχε διατάξει ο υπουργός Υγείας Μάκης Βορίδης μετά από την δημοσιοποίηση ενυπόγραφης καταγγελίας συγγενών νοσηλευόμενης στο ψυχιατρικό νοσοκομείο...\nΤην γνωστή στη χώρα μας... πεπατημένη ακολουθεί τελικά το πόρισμα της κατεπείγουσας ένορκης διοικητικής εξέτασης (ΕΔΕ) την οποία είχε διατάξει ο υπουργός Υγείας Μάκης Βορίδης μετά από την δημοσιοποίηση ενυπόγραφης καταγγελίας συγγενών νοσηλευόμενης στο ψυχιατρικό νοσοκομείο Αττικής (ΨΝΑ - "Δαφνί") για αντιδεοντολγικές και απαράδεκτες συνθήκες νοσηλείας της...\nΣύμφωνα με την ανακοίνωση την οποία εξέδωσε πριν από πολύ λίγη ώρα, σήμερα, η διοίκηση του ΨΝΑ - "Δαφνί", "σχετικά με την πρόσφατη καταγγελία συγγενών για τις συνθήκες νοσηλείας ασθενούς στο Ψυχιατρικό Νοσοκομείο Αττικής (Δαφνί) και τη διενεργηθείσα Ένορκη Διοικητική Εξέταση (ΕΔΕ) που πραγματοποιήθηκε κατόπιν εντολής του Υπουργού Υγείας κ. Μάκη Βορίδη, η ΕΔΕ ολοκληρώθηκε χωρίς να προκύψει κάποια πειθαρχικά ελέγκτέα ή αξιόποινη πράξη για κανέναν από του καταγγελλόμενους. Αντίγραφο του πορίσματος της διενεργηθείσας ΕΔΕ εδόθη τόσο στους καταγγέλλοντες, όσο και στους καταγγελλόμενους για κάθε νόμιμη χρήση"...\nΓια την ιστορία, την εν λόγω κατεπείγουσα ΕΔΕ διενήργησε ο διοικητής του ΨΝΑ - "Δαφνί" Παύλος Θεοδωράκης, ενώ την ενυπόγραφη καταγγελία είχε φέρει κατ' αποκλειστικότητα στη δημοσιότητα η "Αυγή".\nψυχική υγεία υπουργείο υγείας μάκης βορίδης εδε ψνα ένορκη διοικητική εξέταση


Νεφώσεις σήμερα με τοπικές βροχές και ομίχλες – eKefalonia\n16/01/2018 | 10:17\nΝεφώσεις παροδικά αυξημένες με τοπικές βροχές η χιονόνερο τις πρώτες πρωινές ώρες στην ανατολική Μακεδονία και τη Θράκη. Τοπικά περιορισμένη ορατότητα ή ομίχλες τις πρωινές ώρες. Ανεμοι: μεταβλητοί 3 με 4 μποφόρ και βαθμιαία δυτικοί νοτιοδυτικοί με την ίδια ένταση. Θερμοκρασια: από 02 έως 09 βαθμούς κελσίου. Στη δυτική Μακεδονία 3 με 4 βαθμούς χαμηλότερη.\nΝεφώσεις με τοπικές βροχές και μέχρι το απόγευμα πιθανόν σποραδικές καταιγίδες. Λίγα χιόνια στα ορεινά της Ηπείρου. Ανεμοι: δυτικοί 4 με 5 και βαθμιαία στο Ιόνιο έως 6 μποφόρ. Θερμοκρασια: από 08 έως 15 βαθμούς κελσίου. Στην Ήπειρο 3 με 5 βαθμούς χαμηλότερη.\nΛίγες νεφώσεις τοπικά αυξημένες. Τοπικά περιορισμένη ορατότητα η ομίχλες τις πρωινές ώρες. Ανεμοι: δυτικοί νοτιοδυτικοί 3 έως 5 και βαθμιαία στα νότια τοπικά 6 μποφόρ. Θερμοκρασια: από 05 έως 15 βαθμούς κελσίου.\nΝεφώσεις με τοπικές βροχές και τις πρωινές ώρες πιθανόν σποραδικές καταιγίδες στις Κυκλάδες. Άνεμοι: δυτικοί νοτιοδυτικοί 4 με 5 και βαθμιαία δυτικοί 6 μποφόρ. Θερμοκρασια: από 09 έως 14 βαθμούς κελσίου.\nΝεφώσεις με τοπικές βροχές και σποραδικές καταιγίδες αρχικά στα βόρεια και γρήγορα και στα υπόλοιπα με εξασθένηση από τη νύχτα. Ανεμοι: δυτικοί νοτιοδυτικοί 4 με 5 και στα νότια 6 μποφόρ. Θερμοκρασια: από 09 έως 15 βαθμούς κελσίου.\nΛίγες νεφώσεις τοπικά αυξημένες. Τοπικά περιορισμένη ορατότητα τις πρωινές ώρες. Ανεμοι: δυτικοί νοτιοδυτικοί 3 έως 5 μποφόρ. Θερμοκρασια: από 07 έως 15 βαθμούς κελσίου.\nΝεφώσεις παροδικά αυξημένες. Τοπικά περιορισμένη ορατότητα ή ομίχλες τις πρωινές ώρες. Ανεμοι μεταβλητοί 3 με 4 μποφόρ. Θερμοκρασία: από 04 έως 09 βαθμούς κελσίου.


Ποια η αξία του πρωτογενούς πλεονάσματος χωρίς ανάπτυξη; | Tribune.gr\nΑρχική BLOG Ποια η αξία του πρωτογενούς πλεονάσματος χωρίς ανάπτυξη;\n27 Απριλίου 2014, 22:14 | Γράψτε το σχόλιο σας\nΗ ανακοίνωση της Eurostat ότι επιτεύχθηκε «πρωτογενές πλεόνασμα ύψους 3,4 δισ. ευρώ» ήταν προφανές ότι – πέραν της επικοινωνιακά προεκλογικής χρήσης – θα τροφοδοτούσε έντονες αντιπαραθέσεις όχι μόνο στους «οικονομικούς κύκλους», αλλά και στην παραγωγική και κοινωνική βάση με κεντρικό ζητούμενο, αν έχει βιώσιμο χαρακτήρα.\nΓιατί εκτός από τις σκοπιμότητες προεκλογικής περιόδου, δύσκολα μπορεί να σκιασθεί το θέμα πως μετ επιτάσεως, δυνάμεις της πραγματικής οικονομίας, συζητούν πως πρόκειται για «Πλεόνασμα χωρίς ανάπτυξη. Που σημαίνει απλά πως κόπηκαν δαπάνες και αυξήθηκαν οι φόροι».\nΈθεταν μάλιστα το ερώτημα: «Αν το πρωτογενές πλεόνασμα (ή, τουλάχιστον, η εξάλειψη του πρωτογενούς ελλείμματος) είναι πραγματικότητα, αυτό σημαίνει ένα πράγμα: ότι το ελληνικό δημόσιο δύναται, για μακρό χρονικό διάστημα, να ζει από τα φορολογικά του έσοδα, καταβάλλοντας κανονικά μισθούς, συντάξεις και αποπληρώνοντας τα χρήματα που χρωστά στους προμηθευτές του!» Είναι αλήθεια αυτό; Θα μπορούσε δηλαδή να γίνει βάση επαναδιαπραγμάτευσης, όταν με τα στοιχεία της ΕΛΣΤΑΤ και της Eurostat, το έλλειμμα της γενικής κυβέρνησης στο ΑΕΠ συνεχίζεται;\nΚαι πώς ελέγχονται ως αξιόπιστες οι διατυπώσεις περί… «πιστοποίησης της μεγάλης στροφής της ελληνικής οικονομίας» όταν απαιτείται η διασφάλιση πολλών προϋποθέσεων που θα ακυρώνουν ενδείξεις πως «υφερπει» η «παραγωγή» πρωτογενούς ελλείμματος;\nΤι είδους πρωτογενές πλεόνασμα παράγεται όταν η πολιτική του επιφέρει καίρια πλήγματα στον παραγωγικό ιστό;\nΌταν με την εφαρμογή του συγκεκριμένου σχεδίου, η συρρίκνωση της ελληνικής οικονομίας ξεπέρασε το 30% και οι προσδοκώμενος ρυθμός ανάκαμψης δεν μπορεί να ξεπεράσει τις μια έως δυο μονάδες;\nΗ είδηση λοιπόν του πλεονάσματος, παρά την προεκλογική πόλωση, δύσκολα μπορεί να κρύψει την αχίλλειο πτέρνα, ότι το εφαρμοζόμενο σχέδιο αντιμετώπισης της κρίσης δεν εξυπηρέτησε την παραγωγική και κοινωνική ανασυγκρότηση, αλλά στόχευσε στους φόρους, την οριζόντια μείωση των δαπανών, την «μεταφορά» εργαλείων ανάπτυξης…\nΟι περισσότεροι πλέον οικονομολόγοι αλλά και η προοδευτική πολιτική σκέψη, ομιλούν για ένα «φαύλο κύκλο μέτρων που πρέπει να σπάσει» ή… πιο… πολιτικά, για την ανάγκη «να κλείσει ο κύκλος του συντηρητικού συμβιβασμού ως αδιέξοδος…».\nΓιατί υπογραμμίζεται, ότι αν συνεχίζεται να εφαρμόζεται η ιδία συνταγή διαχείρισης της κρίσης, η επιδίωξη της παραγωγής πρωτογενούς πλεονάσματος όχι μόνο θα συμπιέζει τη φοροδοτική ικανότητα της ελληνικής κοινωνίας περαιτέρω, αλλά το χειρότερο, θα δημιουργεί ένα φαύλο κύκλο «υποχρεώσεων εξάρτησης»!\nΟ δανεισμός θα γίνεται… μονόδρομα αδιέξοδος… και η χώρα μακροχρόνια αποικία χρέους.\nΓιατί καμιά οικονομική σχολή, αλλά και παραγωγική δύναμη, δεν μπορεί να ισχυριστεί πώς μπορεί το εφαρμοζόμενο σχέδιο να αποδώσει ρυθμό ανάπτυξης πάνω από 4% προκειμένου να στηριχθεί ένα σχέδιο τακτοποίησης υποχρεώσεων και παραγωγικής – κοινωνικής ανασυγκρότησης.\nΕκ των πραγμάτων λοιπόν προκύπτει και το αδιέξοδο του νεοφιλελευθέρου σχεδίου, που πολιτικά και κοινωνικά αμφισβητείται από δυνάμεις που διεκδικούν μια εναλλακτική συμμαχία και συμφωνία.\nΑυτός είναι ο λόγος, που επαναλαμβάνω την ανάγκη, να αντικατασταθεί η «ενημέρωση», από ένα άλλο τύπο αντιπαράθεσης, ανάμεσα στις προοδευτικές και συντηρητικές δυνάμεις! Για να απαντηθεί δημοκρατικά το ερώτημα:\n-με ποιο σχέδιο και ποιες πολιτικές και κοινωνικές συμμαχίες, μπορούν χώρα και κοινωνία ταυτόχρονα να επιχειρήσουν την μεγάλη στροφή! Αυτή δηλαδή που θα κλείνει τον κύκλο της νεοφιλελεύθερης επέλασης και θα συμπαρατάσσεται με την «Ευρώπη της ανάπτυξης».\nΤο σχέδιο λοιπόν ανασυγκρότησης δεν μπορεί να είναι μια προεκλογική ανακοίνωση ενός κοινωνικά «αγνώστου σχεδίου», αλλά μια δημοκρατική κοινωνική επιλογή που θα προκύπτει μέσα από την αντιπαράθεση ανάμεσα στο προοδευτικό και νεοφιλελεύθερο σχέδιο.\nΏστε η κοινωνία με την βούληση της να δεσμεύει αν:\nα) η διαπραγμάτευση για την βιωσιμότητα του χρέους οδηγεί η όχι σε μακροχρόνια μετατροπή της χωράς σε αποικία χρέους\nβ) οι αναγκαίες λύσεις χρηματοδότησης ενός σχεδίου σχετίζονται με ρήτρες ανάπτυξης η απλώς μετακυλύουν το πρόβλημα από τα κράτη στην κερδοσκοπία των αγορών\nγ) η «ανάπτυξη» αφορά την πραγματική οικονομία , την αποτελεσματικότητα του κράτους ,την εμβάθυνση της δημοκρατίας και την ενίσχυση της αυτονομίας και της διαφάνειας του πολιτικού συστήματος…η την παράδοση τους…\nΓιατί η προοδευτική απάντηση πρέπει να είναι η Ελλάδα να επιστρέψει στις ευρωπαϊκές εξελίξεις ως ισότιμος εταίρος και όχι ως τόπος αχαλίνωτης κερδοσκοπίας, χωρίς παραγωγική βάση με φθηνή, ανασφαλή εργασία!


Φωτιά στην Αττική: Ποινική δίωξη σε βαθμό κακουργήματος σε 43χρονο για εμπρησμό στο Κρυονέρι – Είχε στην κατοχή του βεγγαλικά και ναρκωτικά - Athens Daily\nΑρχική EΛΛΑΔΑ Φωτιά στην Αττική: Ποινική δίωξη σε βαθμό κακουργήματος σε 43χρονο για εμπρησμό...\nΦωτιά στην Αττική: Ποινική δίωξη σε βαθμό κακουργήματος σε 43χρονο για εμπρησμό στο Κρυονέρι – Είχε στην κατοχή του βεγγαλικά και ναρκωτικά\nΠροηγούμενο άρθροΕφιαλτική η φωτιά στην Εύβοια: Ενεργά και ανεξέλεγκτα όλα τα μέτωπα! Αναζωπυρώσεις παντού! «Καιγόμαστε, δεν έχουμε από πουθενά διέξοδο!»\nΕπόμενο άρθροΦωτιά στη Βόρεια Εύβοια: Εικόνες Αποκάλυψης γύρω από την Ιστιαία! Η φωτιά ‘καταπίνει’ τα πάντα στο πέρασμά της! Οι φλόγες περικύκλωσαν τις πυροσβεστικές δυνάμεις!


Τα πιο «χίπικα» και ουμανιστικά τραγούδια στην Ελλάδα τα έχει γράψει ο Κώστας Τουρνάς. Στη συνέντευξη του για το koutipandoras.gr δεν έμεινε μόνο σ’ αυτά, εφόσον επιστρέφει στο παρελθόν μόνο με τουριστική διάθεση. Μια καλή ευκαιρία, λοιπόν, ώστε να τοποθετηθεί για όλους και για όλα. Εδώ, στο σήμερα.\nΛίγο πριν χαιρετηθούμε, αφότου τέλειωσε η συνέντευξη μας, μου αφηγήθηκε μια μικρή ιστορία: Κάποτε, πριν από 25 χρόνια, τον συνάντησε μια ώριμη δημοσιογράφος, Ελληνίδα, η οποία ζούσε μόνιμα στη Γαλλία και κέρδιζε το ψωμί της, παίρνοντας συνεντεύξεις από τις μεγαλύτερες προσωπικότητες, πολιτικές και καλλιτεχνικές. Όταν της ζήτησαν από το μέσο της να επεκταθεί και σε ανθρώπους απ’ την υπόλοιπη Ευρώπη, εκείνη επέλεξε από τη γενέτειρά της τον τραγουδοποιό και τραγουδιστή Κώστα Τουρνά. Κάποια στιγμή, ενόσω η συνέντευξη τους πλησίαζε στο τέλος της, του σχολίασε κάτι, που από τότε δεν το έχει ξεχάσει: Πώς είναι ο μοναδικός που διαθέτει «παρόντα νου», ξέρει δηλαδή να τιμάει τον συνομιλητή του και να μην «ξεφεύγει» από τις ερωτήσεις δια των απαντήσεων του. Εν ολίγοις, είναι σαν κάποιος να σου δίνει συνέντευξη και να μην θέλει αποκλειστικά να πει τα δικά του, αλλά να αφήνεται σε έναν διάλογο ισότιμο με τον μεστό και συμπυκνωμένο λόγο του.\nΤο διαπίστωσα κι εγώ στη δική μας συνομιλία. Παρόλο που δηλώνει «νευρικός», ο αειθαλής Τουρνάς είναι ένας ήρεμος και κατασταλαγμένος άνθρωπος. Διόλου τυχαίο που για την περίπτωση του δεν θα ακούσεις ποτέ αρνητικό σχόλιο από συναδέλφους του. Κι αν έχει κάνει επιτυχίες ο Τουρνάς! Δίχως υπερβολή, θα έλεγα μάλιστα πως από μόνος του αποτελεί μια ολόκληρη σχολή σχεδόν. Οι θρυλικοί Poll, τα «Απέραντα χωράφια», τα «Αστρόνειρα», το «Κυρίες και Κύριοι», συνεργασίες και εργασίες στα 70s που έβαλαν τη θεμέλιο λίθο γι’ αυτή τη σχολή ενός «pop» ή «rock» τραγουδιού με την πιο ευρεία έννοια. Σταθερή παρουσία και στις επόμενες δεκαετίες με τραγούδια που απέδειξαν πως ο ίδιος, αν μη τι άλλο, δεν παρέκκλινε στο ελάχιστο από τις «αρχές» του και το προσωπικό του στυλ.\nΗ συνάντηση μας πραγματοποιήθηκε μια καυτή μέρα του Ιουλίου στο μικρό στούντιο, που βρίσκεται ακριβώς κάτω απ’ το σπίτι του, στην Άνω Κυψέλη. Κόσμος μπαινόβγαινε, από τον ντελιβερά με τους καφέδες μας μέχρι τον συνθέτη Δημήτρη Παπαδημητρίου, ο οποίος – σύμφωνα με τον Τουρνά – συνέβαλε στην πρόσφατη live παρουσίαση του οριακού του έργου, «Απέραντα χωράφια». Ο ίδιος, ωστόσο, ήταν εκεί, στην κουβέντα μας εννοώ, ως «παρών νους», όπως εύστοχα είχε σχολιάσει εκείνη η συνάδελφός από τη Γαλλία. Κι έτσι, μέσα σε ένα δίωρο, μπορέσαμε να επεκταθούμε όχι μόνο στη μεγάλη και σημαντική πορεία του, αλλά και σε πολλά άλλα θέματα, που άπτονται μιας ευρύτερης φιλοσοφίας του για την τέχνη, την πολιτική, τη θρησκεία και, πάνω απ’ όλα, για την έννοια Άνθρωπος.\nΠροσπαθώ να ανταπεξέλθω κι εγώ στις υποχρεώσεις μου, όπως όλος ο κόσμος – ξέρετε, τα γνωστά, μήπως και καταφέρω και φύγω κάπου για λίγες μέρες.\nΔεν υπάρχουν συγγενείς, ούτε έμεινε κάποιο περιουσιακό στοιχείο. Ίσως υπάρχουν μόνο κάνα δυο συμμαθητές μου, που κι αυτοί θα’χουν μεγαλώσει. Ευτυχώς έχουμε ένα εξοχικό αλλού, αγορασμένο από το 1983, οπότε πηγαίνουμε εκεί.\nΤο 1983 ήταν μια χρονιά καλή, όχι μόνο για τη δική σας μουσική. Υπήρχαν τα μαγαζιά, η δισκογραφία, ο μουσικός Τύπος…\nΑλλάζουν τα πράγματα, όπως άλλαξαν για κάποιον που είχε κάρο και δούλευε τη δεκαετία του ’30. Όταν ήρθαν τα αυτοκίνητα, ο άνθρωπος αυτός έμεινε ανεπάγγελτος. Σε μας υπήρχε μια βιομηχανία του δούναι και λαβείν, άρτια οργανωμένη σε ένα βαθμό, κυρίως στο θέμα της πνευματικής ιδιοκτησίας. Ο κόσμος πιθανώς να μην ξέρει ότι η πνευματική ιδιοκτησία είναι παράλληλη της υλικής. Μιλάμε για το συγγραφικό έργο, το στίχο, το ποίημα, την ταινία και τότε, ανάλογα με το έργο κάθε δημιουργού, έρχονταν στα χέρια του και κάποια εισοδήματα. Σήμερα η βιομηχανία ουσιαστικά δεν υφίσταται, αφού δεν σου παρέχει πια τις δυνατότητες για να εισπράξει η ίδια ώστε νά’χεις κι εσύ μέρος του κέρδους. Έχει καταργηθεί εν ολίγοις η επιχειρηματική δραστηριότητα στο χώρο της μουσικής.\nΈφταιξαν σ’ αυτό και οι ανεξέλεγκτες τιμολογήσεις των προϊόντων από τις εταιρείες και τα δισκάδικα.\nΓια τον δημιουργό το κέρδος είναι αστείο. Ξέρετε τι γίνεται, όμως; Εάν όλη σου η ζωή είναι αυτό, δηλαδή μια παραγωγική διαδικασία, το σύνολο του έργου κάτι θα σου αφήσει από τη χρήση του. Αν έχεις κάνει 500 τραγούδια, τα δέκα μπορεί ν’ ακούγονται και σήμερα, είτε ως διασκευές, είτε ως επανεκτελέσεις. Η χρήση της μουσικής κάτι θα σου αφήσει και τώρα, μετά τη διάλυση της ΑΕΠΙ, οι δημιουργοί προσπαθούν να ανασυνταχθούν.\nΑυτό είναι ένα μεταβατικό σχήμα που έγινε για να μην εκπέσει το δικαίωμα. Υπάρχουν δημιουργοί, οι οποίοι έχουν οξυδέρκεια και αντίληψη της διαχείρισης, γιατί μπορεί να είναι το φυσικό τους ταλέντο σαν άνθρωποι. Το ζήτημα είναι ν’ ασχολούνται αυτοί και την ίδια στιγμή να μην ασχολούνται όσοι δεν έχουν καμία ικανότητα και καμία επίδραση.\nΝαι, συνήθως έτσι γίνεται, γιατί οι άνθρωποι θέλουν να μπαίνουν παντού. Το θέμα είναι αυτό το κρατικό εφήμερο όργανο που πάει να γίνει αυτοδιαχειριζόμενος οργανισμός μη κερδοσκοπικός, να οργανωθεί από ανθρώπους που παίζουν το ρόλο στρατηγικού εταίρου και αποφασίζουν την πορεία των πραγμάτων. Πέντε – δέκα άνθρωποι ας συμβάλουν ώστε να στηθεί μια κανονική επιχείρηση με εξειδικευμένα μέλη – ο διευθυντής, λόγου χάριν, πρέπει να’ναι ταλαντούχος και ικανός, σε επίπεδο CO, εκτελεστικού διευθυντή. Έτσι μπορεί να στηθεί ένας οργανισμός, που δεν θα έχει σκοπό το κέρδος, αλλά να αποδίδει τα εισπραττόμενα στους δικαιούχους. Γίνεται αυτό, εν μέσω μιας νεκρής περιόδου για τους χρήστες.\nΑυτοί που χρησιμοποιούν τη μουσική, αυτοί που ενώ δεν είναι δικό τους το υλικό το χρησιμοποιούν επ’ ωφελεία τους. Τα μαγαζιά, τα μπαράκια, τα ραδιόφωνα…Οφείλεις, όταν χρησιμοποιείς το πνευματικό δικαίωμα του άλλου, ένα μικρό μέρος του κέρδους σου να το δίνεις σ’ αυτόν που του ανήκει το περιουσιακό στοιχείο. Τι κάνεις σε μια καφετέρια; Κόβεις τη μουσική και τελειώνει το πράγμα; Τη σταματάς; Δεν τη σταματάς, άρα σημαίνει ότι είναι ένας ενισχυτικός παράγων του «πουλάω καφέ». Δεν έχετε ακούσει που λένε «Αυτός βάζει ωραία μουσική, πάμε εκεί»; Αν, παρόλα αυτά, οι Rolling Stones, οι Beatles ή ο Sinatra έλεγαν ότι απαγορεύουν εντελώς τη δημόσια χρήση της μουσικής τους, αυτό δεν θα ήταν εμπόδιο για τις επιχειρηματικές δράσεις. Θα ήταν εμπόδιο για το πολιτιστικό μας γίγνεσθαι. Στο τέλος θα στερούμασταν πηγές, που θα μπορούσαν να ήταν ευεργετικές για εμάς. Η μουσική σε όλο τον κόσμο, όπως ξέρετε, και ειδικά εδώ, που είμαστε πιο εξωστρεφείς, παίζει πολύ μεγάλο ρόλο για την ψυχική και βιολογική μας υγεία. Με όσα, δε, περνάμε την τελευταία δεκαετία, μια μικρή παρηγοριά είναι το τραγούδι.\nΌπως τό’χε πει ο Βασίλης Τσιτσάνης, ότι με τη μουσική του οι Έλληνες γλίτωσαν απ’ τα ψυχιατρεία.\nΈτσι! Αυτό είναι πέρα για πέρα αληθινό, δεν βρίσκω ίχνος υπερβολής, χώρια που επιβιώνει και η ίδια η ευεργεσία της μουσικής (σ.σ. Ο Τουρνάς ψάχνει τα τσιγάρα του. «Πάρτε απ’ τα δικά μου» του προτείνω)\nΚοιτάξτε, δεν είναι να’σαι περήφανος που καπνίζεις, εγώ δεν είμαι ας πούμε, αλλά είναι ένα μικρό ξεσπαστήρι μου. Η συνήθεια, αν θέλετε, που έχει εμμονοποιηθεί και δεν μ’ αφήνει να δυσαρεστηθώ, να πάω έξω για να καπνίσω και όλα αυτά. Μπορεί να με κάνει να πω «Δεν πα’ να γαμηθεί, μόνο ζημιά κάνει»; Δεν θα πεθάνεις απ’ αυτό, αλλά επιδεινώνει τις βιολογικές συνθήκες σου.\nΠέρα για πέρα αληθινό κι αυτό! Ο καρκίνος, όπως και όλα τα αυτοάνοσα, δημιουργούνται απ’ τη λειτουργία του εγκεφάλου. Αν είσαι νευρικός, αν είσαι ανήσυχος ή αν είσαι πεισματάρης – μία, λοιπόν, απ’ αυτές τις τρεις κατηγορίες είμαστε εμείς.\nΕγώ είμαι νευρικός. Που δεν φαίνεται, δεν θα το δεις ποτέ! Αλλά εγώ την καταλαβαίνω τη νευρικότητα μου, που ζω μ’ αυτή, όπως και ο αγχώδης που του λες «Μην κάνεις έτσι, ρε παιδί μου,\nότι φέρει η ζωή στην τελική» κι αυτός απαντάει «Μα, είσαι καλά; Να συμβαίνει αυτό κι εγώ να μην είμαι έτσι;» Ο καθένας, θέλω να πω, δεν αντιλαμβάνεται που καταναλώνει φαιά ουσία κι αυτό είναι η πηγή κάθε πάθησης. Υπάρχουν και οι εξωγενείς παράγοντες, σαν τη μόλυνση του περιβάλλοντος, οι οποίοι όμως έρχονται να επιδεινώσουν την ήδη επιβαρυμένη κατάσταση από τον ίδιο μας τον εγκέφαλο. Το ίδιο κάνει και το τσιγάρο…Εγώ που είμαι νευρικός και αγχώδης, τι κάνω; Τα πετάω τα μισά στη θάλασσα. Με τελεσίδικες αποφάσεις, όμως!\nΑκριβώς. Αν τώρα εσείς που μου παίρνετε συνέντευξη, σκέφτεστε την άρρωστη γιαγιά σας, έχετε δηλαδή μια σκέψη που σας ταλαιπωρεί τον τελευταίο καιρό, δεν θα κάνετε συνέντευξη. Αυτό το «Δεν είμαι εδώ, παρών», το κάνουν όλοι με αποτέλεσμα ο νευρικός να τα σπάει, ο αγχώδης να θολώνει και ο πεισματάρης να εμμονοποιεί. Οι τρεις αυτές εκ κατασκευής ποιότητες που αποτελούν τη λειτουργία του εγκεφάλου, ούτε τις υποπτευόμαστε, ούτε και μπορούμε να τις αλλάξουμε. Εμένα με βοηθούσε να είμαι παρών η σκηνή, αφού δεν είχα την πολυτέλεια να σκεφτώ αν θα’χω για το νοίκι μου ή την ανιψιά μου, π.χ., που ήταν άρρωστη. Έλεγα ή θα κάνω παράσταση ή δεν θα κάνω, ήμουν εκεί και με απορροφούσε κι αυτό ήταν ευλογία!\nΌχι! Είναι σαν να’σαι λογιστής, ή θα κάνεις λογιστικά ή θα σκέφτεσαι τη θειά σου που’χει καρκίνο.\nΔεν περίμενα να μπούμε σε ιατρικά θέματα, αλλά μια και συνέβη και τό’χετε ψάξει τόσο πολύ, ας σχολιάσω πως τον Σεπτέμβριο γίνεστε 70 ετών κι απέναντι μου έχω έναν άνθρωπο ίδιο μ’ αυτόν των τελευταίων τριάντα χρόνων.\nΜε είχαν ρωτήσει πριν πολλά χρόνια αν υπάρχει κάποιο μυστικό και διατηρούμαι έτσι. Υποθέτω ότι υπάρχουν δύο απαντήσεις σ’ αυτό: Η μία είναι ότι έχω καλό κύτταρο απ’ τη μάνα μου, η οποία έφτασε 60 ετών και της έκαναν καμάκι στο δρόμο – ήταν όμορφη γυναίκα, θεός σχωρέστη, που «έφυγε» στα 94. Η άλλη απάντηση είναι ότι δεν βάζω καημό, κάτι δύσκολο για τους ανθρώπους. Και, ξέρετε, κάνω πενήντα χρόνια ένα επάγγελμα που δεν ήταν παράδεισος και είχα δοκιμάσει πολλές οδυνηρές και σκληρές στιγμές. Το «Δεν βάζω καημό» σημαίνει ότι δεν δίνω σημασία στο δύσκολο, αναποτελεσματικό και θλιβερό τώρα! Δεν θέλω να νιώθω αναστατωμένος μέσα μου.\nΉταν η φάση που λες ότι πας να μπεις κάπου που μπορείς με τις δυνάμεις σου να βοηθήσεις, στον καλλιτεχνικό τομέα λόγου χάριν. Εκείνη όμως την περίοδο συνειδητοποίησα ότι δεν το’χω, δεν κάνω γι’ αυτή τη δουλειά. Ο πολιτικός, αυτόν που λέμε όλη την ώρα ότι μας κοροϊδεύει, την ίδια στιγμή έχει και πολύ μεγάλο στομάχι. Εμένα δεν μπορείς να με πιέσεις από δέκα μεριές και να παραμένω ψύχραιμος. Εγώ σε έναν θα κοπανήσω μια μπουνιά – η νευρικότητα που λέγαμε – ή θα δώσω μια κλοτσιά στην πόρτα και θα φύγω. Έτσι συμπεραίνω ότι δεν κάνω για πολιτική.\nΤο παράδοξο, κύριε Τουρνά, είναι πως ενώ είχατε κατέβει παλιότερα με τη ΝΔ, τη συντηρητική δεξιά παράταξη, είναι δικά σας δύο από τα πιο «κομμουνιστικά» τραγούδια, βασικά απ’ την άποψη των ανθρωπίνων δικαιωμάτων: Το «Άνθρωπε αγάπα» και «Ο Αχιλλέας απ’ το Κάιρο».\nΑς κάνουμε μια υπέρβαση κι ας επιχειρήσουμε να πούμε τι είναι η αριστερή ή η κομμουνιστική σκέψη. Ας ερμηνεύσουμε λαϊκά, χωρίς εξειδικεύσεις, τι είναι αυτό που προσελκύει τους ανθρώπους: Οι ανθρωπιστικές αξίες στην ιδανική τους μορφή. Μια πιο βελτιωμένη μορφή του κομμουνισμού είναι ο χριστιανισμός, γιατί η μεν αριστερή σκέψη αποκλείει και εξαιρεί μια τάξη ανθρώπων, σαν το Κεφάλαιο και τα αφεντικά, λέγοντας «Εμείς οι προλετάριοι». Εντάξει, έχει έναν πανανθρώπινο χαρακτήρα αυτό, αλλά εξαιρεί. Το χριστιανικό δόγμα είναι ακόμα πιο πάνω, λέει «Και τον εχθρό σου αγάπα». Ποιος παράγων δεν επιτρέπει και στο ένα και στο άλλο να ωφελήσουν τους ανθρώπους; Ο άνθρωπος! Εγώ που είμαι χριστιανός δεν είμαι κατά καμία έννοια χριστιανός και εγώ που είμαι αριστερός δεν είμαι κατά καμία έννοια αριστερός. Όπως κι εγώ που είμαι δεξιός, δεν είμαι κατά καμία έννοια δεξιός. Εμείς δεν θέλουμε και δεν τό’χουμε κι αυτός είναι ο λόγος που υποφέρουμε. Καμιά φορά η γυναίκα μου δυσανασχετεί με όλα αυτά τα αντιανθρωπιστικά που συμβαίνουν και της λέω: «Να ηρεμήσεις και να καταλάβεις πως το συνολικό αποτέλεσμα της ανθρώπινης δράσης αυτή τη στιγμή ειν’ αυτό. Πιο πολλά δεν μπορούμε»! Μέχρι εκεί πάει, δεν έχουμε άλλο, διότι αν είχαμε θα το’ χαμε κάνει. Αν σήμερα ο μισός πλανήτης πεινάει και ένα 3% ζει σαν να μην έχει αύριο, αυτό μπορούμε στην τελική. Και κάτι ακόμη: Αυτό το 3% είμαστε εμείς στην εξέλιξή μας. Ένας άνθρωπος που έχει σήμερα 17 τράπεζες και τυπώνει χρήμα για τον υπόλοιπο κόσμο, είναι ένας μικρός θεός. Αυτός αποφασίζει: «Εγώ θα δανείζω το αμερικανικό κράτος που χρωστάει τόσα τρις σήμερα, εγώ θα χρησιμοποιήσω ρεμούλες, κομπίνες, ακόμη και δολοφονίες». Είναι σαν να’σαι σ’ ένα μπαράκι, να βλέπεις μια κοπέλα και να της μιλάς ώσπου να την παρασύρεις κάπου που θα πάτε οι δυο σας. Αυτό, νομίζετε, διαφέρει από τη σκέψη του τραπεζίτη; Δεν πας να εκμεταλλευθείς κάτι επ’ ωφελεία σου; Το ίδιο έκανε κι αυτός.\nΣτο παρελθόν ρίχνω μια ματιά σαν τουρίστας. Δεν μου λέει κάτι, πέρασε, ότι ήταν, ήτανε για να’μαστε εδώ και να μιλάμε τώρα. Όπως και το μέλλον με απωθεί.\nΝαι, με την έννοια ότι μ’ αρέσει να σκέφτομαι μόνο υπό μία δημιουργική εντολοδοχία. Μια παράσταση που ετοιμάζω, ας πούμε, τη βάζω στο χαρτί, τη σχεδιάζω και ότι είναι να γίνει, θα γίνει. Αν αρχίσεις και λες «Θα πάει καλά η παράσταση, θα έχει κόσμο, καλό ήχο;», χάνεσαι μέσα σ’ όλο αυτό το συνειρμικό. Εικάζεις το συμπέρασμα, έτσι δεν κατάλαβες την Τρίτη κι απ’ τη Δευτέρα πήγες στην Τετάρτη.\nΜα τά’χουμε πει χιλιάδες φορές, αλλά εν τάχει να ξαναπούμε μερικά: Όταν ετοιμαζόμουν να πάω στρατό, ένα παιδί μεσ’ στη χούντα, έχοντας επίσης δουλέψει σαν μουσικός σε χορευτικές ορχήστρες, όπως ήταν οι Idols και οι Charms, σε μαγαζιά στην Κοδριγκτώνος, στη Δροσοπούλου και στη Φωκίωνος Νέγρη, ήμουν πολύ προβληματισμένος. Πρώτα απ’ όλα δεν εισέπραττα καμία ευχαρίστηση. Έπαιζα έξι ώρες για να χορεύει ο κόσμος κάθε βράδυ, ένιωθα σαν εξαναγκασμένος οικοδόμος. Τότε η οικογένεια μου δεν ήταν και στα καλύτερα της, είχαμε πολλές δυσκολίες κι εγώ είχα δυο μόνιμες χαρακιές στο μεσόφρυδο μου, του ανθρώπου που αναζητεί, που θέλει να συμπεράνει. Είδα μια ταινία που αφορούσε την πρώτη κατάληψη πανεπιστημίου από φοιτητές ως διαμαρτυρία για τον πόλεμο του Βιετνάμ, για το «Φράουλες και αίμα» λέω. Ευαισθητοποιήθηκα, βλέποντας τους αστυνομικούς να πετάνε έξω τους φοιτητές, σαν σακιά. Μιλάμε για καθιστική ειρηνική διαμαρτυρία. Γυρνάω στο σπίτι, υπηρετώντας παράλληλα στο στρατό, όπου έπρεπε να ξυπνήσω στις 5.30 για να’μαι στις 6.30 στη μονάδα. Έπεσα να κοιμηθώ, αλλά είχα μεγάλη ένταση απ’ την ταινία, ήμουν φουντωμένος. Ξύπνησα στη μιάμισι και έπιασα την κιθάρα! Έγραψα το «Άνθρωπε αγάπα», στίχους, μουσική, ακόμη και τα ακόρντα, τα πάντα μέσα σε ένα εικοσάλεπτο. Ξανακοιμήθηκα, μπήκα στο στρατόπεδο κι όταν γύρισα τ’ απόγευμα μετά την υπηρεσία, ξανάπιασα το χαρτί. «Για να δω, τι ήταν αυτό που έγραψα χθες βράδυ;»\nΤίποτα, καμία σχέση. Το ξαναπαίζω, το ξαναγρατζουνάω, του βάζω και κάτι ακόμα, αλλά λέω «Τι να το κάνεις αυτό τώρα; Άσ’το», αφού δεν εντασσόταν σε καμία σχολή. Από κει ξεκίνησε η όλη ιστορία.\nΚι ο «Αχιλλέας απ’ το Κάιρο» που βγήκε το 1980; Τολμηρό για τα χρόνια εκείνα.\nΤαμπού ήταν, όχι απλά τολμηρό. Καταρχάς όλος ο περίγυρος μου μού έλεγε «Αποκλείεται αυτό να το βάλεις σε δίσκο». Αυτό που μου συνέβη εμένα είναι ότι εκείνη την περίοδο δουλεύαμε με τον Γιώργο Μαρίνο. Εγώ ήμουν πιτσιρικάς τότε και ο Γιώργος ήταν ένας άνθρωπος που είχε δηλώσει ανοιχτά την ομοφυλοφιλία του, δεν το έκρυβε ποτέ. Μάλιστα, ήταν και μέρος της παράστασης του, αυτοσατιριζόταν. Έκανε διάφορα γύρω απ’ το θέμα αυτό. Ένα βράδυ ήρθε να τον δει ο πατέρας του, με τον οποίο είχε πολύ κακές σχέσεις. Εμείς πάντα κοιτάζαμε απ’ τα καμαρίνια, οπότε είδα τον πατέρα του να παρακολουθεί τελείως ανέκφραστος σε όλη τη διάρκεια του σόου, σαν να μην έβλεπε τίποτα. Ύστερα από μία εβδομάδα ήρθε η μάνα του, με την οποία ζούσε μαζί και την αγαπούσε. Πάλι πρώτη σειρά η μάνα του και τότε ο Γιώργος έλεγε μια μπαλάντα – παρλάτα σε στίχους του Λευτέρη Παπαδόπουλου, νομίζω, όπου είχε το στίχο «Νά’χα κι εγώ τη δικιά μου αγάπη» ή «αγαπημένη» – δεν θυμάμαι ακριβώς. Γύρω στα επτά λεπτά διαρκούσε το κομμάτι και όσο το τραγουδούσε, η μάνα του ήταν επίσης ανέκφραστη – μου έκανε φοβερή εντύπωση -, αλλά έτρεχαν δάκρυα απ’ τα μάτια της που μούσκευαν το γιακά της. Την παρατηρούσα για ώρα και τότε μου βγήκε αβίαστα ο στίχος του «Αχιλλέα απ’ το Κάιρο»: «Θα μπορούσαν να είναι παιδιά σου». Ένιωσα μέσα μου το ότι εσύ είσαι η μάνα του Γιώργου και ο Γιώργος δεν είναι αντικειμενικά, με τη νοοτροπία της εποχής, το πρότυπο παιδιού για κάθε γονιό. Τι κάνεις εκεί; Θλίβεσαι, κλαις…Το πετάς το παιδί σου; Το διαγράφεις, όπως ο πατέρας του που δεν πήγε καν να τον δει στο καμαρίνι; Αφού το παιδί έτσι αποφάσισε, ζωή είναι κι αυτό. Από κει ξεκίνησε, λοιπόν, το τραγούδι αυτό κι επειδή πάντα ο Γιώργος μου εμπιστευόταν τα προσωπικά του, ήξερα δηλαδή με ποιον συζεί κλπ., μου έδινε μια εικόνα τελείως έξω απ’ τις δικές μου αντιλήψεις.\nΜου φαινόταν περίεργο, έλεγα πως γίνονται αυτά τα πράγματα; Εγώ μια εικόνα που έχω γι’ αυτό που λέμε καμιά φορά έτερον ήμισυ, είναι η εμβρυακή θέση άντρα και γυναίκας, κολλημένοι ο ένας στον άλλο. Έτσι αντιλαμβανόμουν εγώ το έτερον ήμισυ. Όταν ξαπλώνω δηλαδή και δεν είμαι μόνος, είμαι με το ταίρι μου σε εμβρυακή στάση. Έτσι, δεν μπορούσα να το δω ποτέ αυτό ως άντρας με άντρα, δεν μου κόλλαγε. Ε, ένα που είχα αυτή την πεποίθηση, δύο που είδα τον πατέρα του, τρία τη μάνα του, μου βγήκε μια μέρα το κομμάτι και το έγραψα. Το πάω στην εταιρεία και μου λένε: «Πολύ ωραία τα τραγούδια, αλλά αυτό δεν μπαίνει». Εγώ πάλι ήξερα πως δεν ήταν ένα τραγούδι που έλεγε «τι ωραία είναι η ζωή του ομοφυλόφιλου», αλλά ένα αφήγημα που λέει στο τέλος ότι ένας άντρας, που δεν είναι σαν εσένα, αποφάσισε να ζήσει μαζί μ’ έναν άλλο άντρα. Είναι σαν να λες σήμερα πως ο Πακιστανός απέναντι που’χει αγριεμένη μούρη, δεν είναι απαραίτητα δολοφόνος. Άσ’τον να υπάρχει κι αυτόν, ρε παιδί μου, δεν σε ενοχλεί. Έτσι φτάσαμε στις ακρότητες του τύπου «Αυτός είναι αριστερός, φά’τον, αυτός είναι δεξιός, σκότωσε τον».\nΥπόγεια επιτυχία, το έπαιζαν όλοι οι ερασιτέχνες απ’ το πρωί ως το βράδυ. Όποιο σταθμό άνοιγες, άκουγες τον «Αχιλλέα απ’ το Κάιρο». Την επόμενη σαιζόν, ήμουν πάλι σε σχήμα με τον Γιώργο Μαρίνο και το έλεγα εγώ το τραγούδι, παρόλο που του’χα ζητήσει να το τραγουδάει αυτός. «Μην είσαι βλάκας» μου είχε απαντήσει, «το να το πω εγώ δεν έχει αξία, άμα το πεις εσύ, έχει»! «Μα είναι ωραίο τραγούδι, ρε Γιώργο» επέμενα…«Πολύ ωραίο, αλλά πρέπει να το πεις εσύ»…Κι έτσι μπήκε στο δίσκο, αφού είχα πει στην εταιρεία: «Ή και αυτό μέσα ή κάνω άλλα τραγούδια». Το έφτασα μέχρι το τέλος, το πήγα άγρια. Κάθε βράδυ, την ώρα που έλεγα το κομμάτι, είχαμε 150 ανθρώπους, στην άκρη του μαγαζιού, πίσω – πίσω, ομοφυλόφιλοι της Αθήνας όλοι τους, που ερχόντουσαν να ακούσουν το τραγούδι τους, γιατί το αγαπούσαν. Δεν ήταν η δικαίωση τους, ήταν η αθώωση τους, αυτό το «Άσε με να υπάρχω». Ήταν επί της ουσίας ένα βαθιά αντιρατσιστικό τραγούδι.\nΝαι, του το πρότεινα, «Θα το πω» είπε, «Μπράβο, ρε Σταμάτη» απάντησα. Δεν ήξερα την αντίδραση του, το ψιλοφοβόμουν, αλλά ευτυχώς μου είπε ότι τ’ αγαπάει πολύ το κομμάτι και θα το τραγουδήσει.\nΈτσι ακριβώς. Σας είπα και πριν ότι δεν αγαπώ καθόλου το βάσανο. Αν έναν άντρα τον απορρίψει μια γυναίκα, είναι ικανός να το φέρει βαρέως για σαράντα χρόνια. Εγώ λέω ότι αυτό δεν σημαίνει τίποτα, ξέχνα το, σβήσ’ το. Δεν λέμε ότι έρωτας είναι η εθελούσια συνεύρεση και συνύπαρξη δύο ανθρώπων; Αφού δεν θέλει, που πας; Πας να πιέσεις, να εξαναγκάσεις (σ.σ. Τη στιγμή αυτή ανοίγει η πόρτα του στούντιο και μπαίνει ο συνθέτης Δημήτρης Παπαδημητρίου. «Τον μόνο που δεν περίμενα να δω» λέει όλο χαρά ο Τουρνάς. Σηκώνεται και φιλιούνται σταυρωτά. Ο Παπαδημητρίου μας χαιρετάει και αποσύρεται σε ένα δωμάτιο του στούντιο).\nΕίπαμε πριν για το «Άνθρωπε αγάπα» που γεννήθηκε στην ουσία από το φιλμ «Φράουλες και αίμα». Πως έφταναν στα αυτιά σας, αλήθεια, τα τραγούδια του Διονύση Σαββόπουλου; Το «Βιετνάμ γιε – γιε», όλα αυτά.\nΟ Σαββόπουλος ήταν γοητευτικός στα αυτιά μου το πρώτο καλοκαίρι της χούντας, το ’67. Κάποιος είχε μια κασετούλα με το «Φορτηγό» και το ακούγαμε με τη χορευτική ορχήστρα στα Καμμένα Βούρλα. Σκαρώναμε και κάνα τραγούδι του με τα παιδιά, το βγάζαμε. Εγώ τότε, καταλαβαίνετε, θα ήμουν 16 – 17 ετών. Έγραφα τραγούδια, αλλά δεν είχα την παραμικρή συνείδηση ότι κάτι φτιάχνω κι εγώ. Στο «Φορτηγό» ο Σαββόπουλος μας μίλησε στη γλώσσα μας, μια γλώσσα αυθεντική, λίγο ναΐφ και πολύ γοητευτική.\nΜου είχε αρέσει και ο «Μπάλος». Αυτά τα δύο! Λίγο μετά, που είχα αρχίσει να ψάχνομαι, είχα «φύγει». Δεν αγαπούσα ν’ ακούω να φανατίζομαι και να κολλάω. Ήταν ότι μ’ αγγίζει, όσο μ’ αγγίζει και την ώρα που μ’ αγγίζει.\nΣας ρωτάω γιατί εκείνη την περίοδο κι εσείς, όπως κι ο Σαββόπουλος, ανήκατε στην ελληνική pop – rock σκηνή.\nΝαι, εντάξει. Σας είπα, όμως, πως όταν έγραψα το «Άνθρωπε αγάπα», δεν ήξερες τι να το κάνεις. Απόδειξη ότι το κομμάτι υπήρχε και το ξαναπιάσαμε με τον Robert (σ.σ. εννοεί τον Robert Williams), όταν δουλεύαμε το «Έλα ήλιε μου». Είχαμε ένα φίλο που δούλευε στο φακέλωμα δίσκων στην «Ελλαδίσκ», τη σημερινή Universal. Αυτός μια μέρα μας πιάνει και μας λέει: «Είστε μαλάκες! Θα έρθω να σας γράψω με το κασετοφωνάκι μου την ώρα που παίζετε τα δύο τραγουδάκια σας, να τα πάω στην εταιρεία». «Τι να τα κάνουν στην εταιρεία;» τον ρωτάμε…«Δίσκο, ρε, να τα κάνετε»…Έρχεται, έχουμε φωνάξει εμείς δυο-τρεις άλλους και παίζουμε, μας «γράφει», τα πάει στην εταιρεία και μας ζητάνε πέντε παραγωγοί από κει, για την ακρίβεια τέσσερις παραγωγοί και ο διευθυντής. Όλοι λέγανε «Φέρ’ τους». Τελικά μας ζήτησε ο ίδιος ο διευθυντής, αλλά εμείς με τον Robert δεν είχαμε μπάντα και του λέγαμε παραμύθια. «Ξέρετε, έχουμε μια μπάντα, αλλά είναι πολυμελής και τώρα οι άλλοι λείπουν» και κάτι τέτοια…Απόδειξη πως όταν κάναμε τις ηχογραφήσεις, φωνάξαμε δύο κορίτσια στα φωνητικά που τραγουδούσαν νόστιμα, ήταν ο φίλος με το σιτάρ, μπάσο, φλάουτο και ντραμς έπαιζε ένα μέλος της χορευτικής ορχήστρας με το όνομα First, ήταν ο Παπαθεοδώρου, θυμάμαι, ο Μίκης…\nΝαι, αυτός, ο Μίκης Μίχος! Στην ηχογράφηση των φωνών του «Άνθρωπε αγάπα», ο παραγωγός έφερε τον Σταύρο Λογαρίδη. Ο Λογαρίδης μόλις μας άκουσε, είπε «Εγώ θα μπω στη μπάντα αυτή και θα τραγουδήσω κιόλας» κι έτσι μπήκε στο ρεφραίν και τραγούδησε! Του άρεσε πάρα πολύ, ήταν κάπως του στυλ «Άμα δεν μπω σ’ αυτή τη μπάντα, θ’ αυτοκτονήσω». Εκείνη την ώρα διαμορφωνόταν ένα σχήμα μουσικό, οι Poll.\nΤώρα που τα λέτε, δεν νιώθετε αισθήματα αγάπης γι’ αυτούς τους ανθρώπους;\nΠωω, εννοείται! Τι μου λες τώρα! Καταρχάς ο Λογαρίδης ήταν πολύ πιο ώριμος τραγουδιστικά απ’ όλους μας. Αγαπούσε το τραγούδι, παιδευόταν μ’ αυτό, αλλά είχε και το ταλέντο. Η κατάσταση με τους Poll διαλύθηκε όταν τραβήξαμε την προσωπική του πορεία ο καθένας, εγώ με τα «Απέραντα χωράφια» πρώτα και μετά με τα «Αστρόνειρα».\nΤα οποία «Αστρόνειρα», ενώ σε όλους θυμίζουν David Bowie ως concept, εμένα με πήγαιναν στο «Alright now» των Free…\nΠαράξενο, γιατί το «Aladdin Sane» του ’73 είχε κυκλοφορήσει ευρέως στην Ελλάδα…\nΜπα, τα «Αστρόνειρα» δεν θα τα έλεγες ψυχεδελικά. Μια pop – rock απόπειρα ήτανε.\nΟύτε pop, εγώ classic rock θα τα έλεγα. Μπλέξαμε με τα είδη τώρα…\nΕντάξει, εγώ το pop το είπα, αναφορικά με το κομμάτι «Γεια σου – γεια σου», που υπήρχε μέσα.\nΒέβαια, το «Έλα ήλιε μου» ήταν απαγορευμένο από το Δεύτερο Πρόγραμμα. Τους έλεγα εγώ «Μα, τι λέτε τώρα; Τα πουλιά είναι φοβισμένα και πετάνε», μαλακίες δηλαδή, καθώς ήμουν πολύ φοβισμένος. Πιτσιρικάς ήμουν, τι να έλεγα, 21 ετών, τά’χα κάνει πάνω μου μ’ αυτούς. «Δεν νομίζω, κάτι άλλο εννοείτε» μου έκανε αυστηρά ο λογοκριτής. Είχε έρθει αστυνομικός στο σπίτι μου και είπε την επόμενη, στις 11 το πρωί, να παρουσιαστώ στο αστυνομικό τμήμα. Μου φύγαν τα γόνατα! «Τώρα για τέτοια είμαστε;» έλεγα, που’χα μόλις λίγους μήνες απολυμένος απ’ το στρατό. Σκεφτόμουν να με ξανατραβάνε…Να πω κι ένα άλλο, όταν αγαπάς τόσο τη μουσική και πονάς για να βγάλεις κάτι, παραμερίζεται λίγο και η πολιτική, δεν σε αφορά.\nΝαι, το ίδιο μου’χε πει κάποτε και ο Γιώργος Τρανταλίδης των Socrates: «Το μόνο που μας ενδιέφερε τότε ήταν να βρισκόμαστε και να κάνουμε πρόβες»…\nΈτσι! Δεν έχεις χώρο στο κεφάλι σου! Σε έπιανε ο άλλος, «Έλα δω, έχεις μακριά μαλλιά και καμπάνα παντελόνι;» και σε κούρευε…Έλεγες να ξεφύγω από δω, γιατί το βράδυ έχω να παίξω μουσική. Τα ζήσαμε όλα αυτά. Δεν υπήρχε άλλη ζωή, κιθάρα και τραγούδι απ’ το πρωί ως το βράδυ.\nΞένοι. Για μένα. Έχω ακούσει, έχω μουρμουρίσει τραγούδια τους, αλλά τα θεωρούσα «άλλα». Ξέρετε, ο κάθε άνθρωπος ακούει ένα τραγούδι. Και πολύ ωραίο να’ναι, αν δεν τον αφορά, δεν θα τον αφορά οριστικά. Δεν είναι δικό του. Εμείς τότε θεωρούσαμε ότι δεν υπήρχε άλλο ρεπερτόριο, παρόμοιο με το δικό μας κι έτσι εξηγείται γιατί ο κόσμος αγάπησε τόσο πολύ το ρεπερτόριο των Poll.\nΌπως και των Νοστράδαμος, το «Δωσ’ μου το χέρι σου» κ.λπ.\nΣαν τον Παύλο Σιδηρόπουλο, ας πούμε; Τον είχα γνωρίσει πολύ, όταν δούλευε και με τον Λογαρίδη στα 80s. Νομίζω οφείλεται σ’ αυτό που λέγαμε στην αρχή της κουβέντας μας: Ο άνθρωπος μπαίνει κάπου μ’ ένα τρόπο και συχνά οδηγείται στην ακρότητα. Είναι σαν τον πιτσιρικά που παίρνει χαρτζιλίκι από τον πατέρα του και το τρώει όλο στα στοιχήματα, κατάσταση που διαρκεί από τα 15 μέχρι τα 40 του. Όταν μπεις στη διαδικασία του τζόγου, δεν ξέρεις μέχρι που αντέχεις να κρατιέσαι. Ανάλογα το χαρακτήρα σου…Όλοι μας είμαστε υποψήφιοι μιας μη ελεγχόμενης ακρότητας, αν δεν τη δούμε έγκαιρα κι αν αφεθούμε. Κι όταν μιλάς για καλλιτέχνες – παιδιά 20 και 22 ετών, εύκολα συμβαίνει. Η ακρότητα τους πήρε και τους πήγε, όπου τους πήγε.\nΚάτι που έχω ακούσει ως φήμη και που θέλω να μου πείτε, είναι αν ποτέ η ηθοποιός – και όχι ακόμη ποιήτρια τότε – Κατερίνα Γώγου είχε δώσει στους Poll στίχους της προς μελοποίηση.\nΌχι, δεν ισχύει. Ήταν μια πολύ στενόχωρη κοπέλα αυτή έξω απ’ την ποίηση, που κάπου, κάποια στιγμή, βρεθήκαμε το ΄70 – ΄71, και απλά μας είπε: «Τι ωραία τραγούδια που κάνετε». Εμένα, πάντως, δεν είχε πέσει στην αντίληψη μου να μας είχε αφήσει στίχους της.\nΜην το λέτε, έχω δώσει τραγούδια σε άλλους, με ψευδώνυμο όμως. Υπέγραφα ως Τ. Κωστής και προέκυψαν από ανάγκη. Είχα πάρει ένα μικρό δάνειο από την ΑΕΠΙ σε μια δύσκολη στιγμή – μιλάω για τις αρχές του ’80 -, σε περιόδους που δεν υπήρχαν χρήματα. Είχα πάρει από την ΑΕΠΙ ένα – δύο εκατομμύρια δραχμές έναντι μελλοντικών ποσοστών. Κάποια στιγμή, έχω πάρει και δεύτερη προκαταβολή και είμαι καταχρεωμένος. «Κάνε κάτι» μου είπαν, «γιατί είσαι ”ψηλά” και δε μπορείς να τα καλύψεις χονδρικά με τα δικαιώματα». Είχα ένα φίλο που δούλευε στη Universal, αλλά δεν επιτρεπόταν να γράψεις λαϊκά τραγούδια, όταν ήσουν στην «από κει» μεριά, τουλάχιστον γι’ ανθρώπους, οι οποίοι σε έβλεπαν μπροστά τους. Θα ήταν προδοτικό. Έγραψα, λοιπόν, πέντε – δέκα τέτοια τραγούδια, έβαλα ψευδώνυμο και αυτά δόθηκαν σε λαϊκούς τραγουδιστές σαν τη Δούκισσα και τη Ρίτα Σακελλαρίου. Έπρεπε να δημιουργηθεί ένα πιστωτικό που θα κάλυπτε τον ήδη υψηλό λογαριασμό μου.\nΝαι…Δεν ξέρω, βρε παιδί μου, αλλά αν πιάσεις έναν πιτσιρικά σήμερα και τον ρωτήσεις «Φιλελεύθερος ή αριστερός;», θα σου πει: «Μεγάλε, δουλειά να βρω τώρα γιατί είναι δύσκολα τα πράγματα». Δεν τον ταΐζει η σκέψη. Και επειδή πριν με χαρακτηρίσατε δεξιό, ας πω ότι στην ηλικία εκείνη, το μόνο που με γοήτευε ήταν ένας αέρας ελευθερίας μέσα σε μία οικονομική αγορά, στην οποία θα μπορούσες να ανελιχθείς αν είχες καλές επιδόσεις. Αυτό ήταν το στοιχείο που εμένα με απομάκρυνε απ’ την ιδιαίτερα αριστερή σκέψη. Κι ένας άλλος λόγος ήτανε η ταξικοποίηση. Το λέω για πρώτη φορά δημόσια αυτό, εγώ έχω μια μεγάλη αγάπη για τη ζωή και για τους ανθρώπους. Αν δεν έρθεις με φανατισμό να μου πεις τι είσαι και τι δηλώνεις, ο Ωνάσης δεν διαφέρει σε τίποτα από τον Πακιστανό, ο Πρωθυπουργός απ’ τον καφετζή και μάλιστα όλοι γύρω μου απορούσαν γιατί γινόμουν κολλητός με τους θυρωρούς και τους παρκαδόρους. «Δεν είναι κολλητός μου» τους απαντούσα, «απλά τους συμπεριφέρομαι, όπως και σε όλους τους άλλους» Αν κάποιος είναι κακότροπος, θα σηκωθώ και θα φύγω, αλλά δεν έχω καμία προκατάληψη, που θα σταθμίζει κατηγορίες ανθρώπων και αποδοχές.\nΌχι. Είχα πάρει μόνο στίχους από μία ποιήτρια που ήταν εξαιρετικά θρησκευόμενη και κάναμε το «Επί Γης Ειρήνη», που εγώ το εξέλαβα ως χριστουγεννιάτικα τραγούδια. Μάλιστα, έγραψα τα τραγούδια πάνω στους στίχους της Ρέας Σύλβια, φώναξα πέντε – έξι φίλους και είπαμε όλοι από’να τραγούδι. Ήταν η Μπέσσυ Αργυράκη, ο Ιπποκράτης Εξαρχόπουλος κ.α. Ο δίσκος είχε βγει το ’74, παράλληλα με το «Κυρίες και Κύριοι», αλλά για μένα – επαναλαμβάνω – περιείχε χριστουγεννιάτικα κομμάτια, όχι με την έννοια ότι έκατσα και μελοποίησα μια «χριστιανή ποιήτρια».\nΥπήρξα άθεος μέχρι τα 23 μου ή, αν θέλετε, αμφιβόλου αντιλήψεως περί του υπαρξιακού. Δεν με γοήτευε τίποτα. Στα 23 μου είχα μια μεταστροφή, γιατί όταν κάτι μπαίνει μεσ’ στο κεφάλι σου και μπορείς να το αναιρέσεις, το αναιρείς αμέσως. Διάβασα ένα βιβλιαράκι που είχε γράψει ένας διαμαρτυρόμενος καλόγερος, το οποίο λεγόταν «Μίμησις Χριστού». Είπα άντε να του ρίξω μια ματιά και κόλλησα, το διάβασα μέσα σε μια ώρα. Τι έλεγε αυτό το βιβλίο; Τι έκανε και τι είπε αυτή η ύπαρξη που λεγόταν Χριστός και πάντα, όταν τέλειωνε μια μικρή ιστορία, από κάτω έπαιρνε θέση ο καλόγερος συγγραφέας. Έλεγε, ας πούμε, «Δεν τό’χω εγώ να με πας αρνί στη σφαγή» αυτός, που ως διαμαρτυρόμενος δεν είχε παράδοση στον μοναχικό βίο. Έλεγα κι εγώ «Ούτε εγώ τό’χω», αυτόματα όμως με έβαζε σε μία λογική συγκριτικού σημείου, να πεις δηλαδή «Γιατί εγώ, ρε γαμώτο, δεν τό’χω;» Έτσι κατάλαβα πόσο σημαντική ήταν η πορεία Του και τα λεγόμενα Του. Προσχώρησα στην Ορθοδοξία με πίστη και αγάπη, γιατί είδα πόση απόσταση είχε η συμπεριφορά αυτού Του ανθρώπου από εμάς! Αυτό ήταν και όχι το εκκλησιαστικό-παραδοσιακό-ηθικό στοιχείο.Αργότερα,δε, ανακάλυψα ότι ορισμένα από τα λεγόμενα εκκλησιαστικά μυστήρια έχουν ευνοϊκό αντίκτυπο στον ψυχισμό των ανθρώπων.\nΝαι, ένα στοιχείο είναι κι αυτό. Όπως κι η μουσική. Κάνεις μια συναυλία κι είναι μέσα ο δεξιός, ο αριστερός, ο φιλελεύθερος, ο εξτρεμιστής, ο αδιάφορος, ο φιλοχρήματος, ο γέρος, ο νέος…Δεν θά’θελες αν ήσουν κιθαρίστας, να έπαιζες λίγο καλύτερα απ’ τον Santana; Δεν θά’θελες άμα έπαιζες πιάνο, να είχες λίγο καλύτερες επιδόσεις απ’ τον Chick Corea; Επειδή το πρακταίο σε γοητεύει, δείχνοντας σου ένα δρόμο, το ίδιο κάνει κι ο χριστιανισμός. Είναι ωραίο να’ χεις μπροστά σου ένα δρόμο, ένα στόχο, που σε βάζει να σκέφτεσαι κάτι καλύτερο.\nΣε συνέντευξη του, ο Γιάννης Πάριος μου είχε πει πως εν μέρει πολεμήθηκε από το Κόμμα, εννοώντας το πολιτικό τραγούδι της Μεταπολίτευσης…\nΌχι, αναφέρομαι σε εμπόδια που αφορούσαν εμένα τον ίδιο. Δεν ξέρω αν είναι συγκριτικό, αλλά θα σας πω κάτι τώρα: Ο άντρας της μεγάλης μου αδερφής, που δεν ζει πια, είναι απόστρατος αξιωματικός. Του λέω μια μέρα: «Ρε Γιώργο, θέλω να κάνω αυτό και χαίρομαι πάρα πολύ να το κάνω. Τι νομίζεις; Μήπως θά’χει κακό αντίκτυπο, μήπως είναι προκλητικό;»\nΔεν πιστεύω να αναφέρεστε στο «Βρε δεν το ξανακάνω σ’ οτομπιάνκι»;\n(γέλια) Όχι, δεν αναφερόμουν σε τραγούδι, αλλά σε μια πράξη. «Το θες πολύ;» μου απαντάει. «Κάν’το πάνω από μια φορά, γιατί ότι είναι αληθινό δικό σου και καλών προθέσεων πράγμα, δεν θα χαρείς μόνο μια φορά που το κάνεις. Θα σε ξαναβρεί και θα σε ξαναβρεί». Όταν ήμουν 23 χρονών, είχα ένα φίλο που είχε ένα βιβλιάριο με πάνω από 23.000.000 δραχμές, ποσό μυθικό για την εποχή. Στο τέλος έγινε τοκογλύφος! Ε δε νομίζω η ψυχή αυτού του ανθρώπου να χαμογέλασε ποτέ. Είναι ένας άλλος γνωστός, πολύ γνωστός, που έχει συσσωρεύσει όλο το χρήμα, δεν ξέρει τι έχει, έχει σκατογεράσει κι όταν πας να του μιλήσεις, σου λέει «Τι έχω να κερδίσω;» Μα τι τα θες πια; Αυτή ειν’ αρρώστια! Και θα μου πει ένας εδώ «Και δεν ειν’ αρρώστια να μιλάς συνέχεια για μουσική;» Δεν είναι το ίδιο! Μοιράζομαι με τους ανθρώπους εγώ, δημιουργείς κάτι επ’ ωφελεία δική σου και των άλλων. Δεν μιλάμε για παθολογικές εμμονές. Να προσθέσω επίσης ότι τα αυτονόητα κεκτημένα του ανθρώπου δεν συστήνουν απαραιτήτως πολιτισμό. Πολιτισμός είναι να μην πολεμάς, να έχουν όλοι ένα στοιχειώδες διάστημα αυτοδιάθεσης, να σέβεται ο ένας τον άλλον και, για να το πω αλλιώς, τι δουλειά έχουν τα σύνορα; Ερωτώ με την ανθρωπιστική και όχι τη διεθνιστική διάσταση, δεν το λέω ως αριστερή σκέψη τώρα…\nΝαι, αυτό ήταν πάντα ένα ζητούμενο, ξέχωρα από στυλ τραγουδιού, που λέγαμε πριν. Απλώς, εγώ ως νέος ήμουν πολυγραφότατος και έβραζα και όσο περνούσαν τα χρόνια και οι εταιρείες παρήκμαζαν, έπρεπε να’χω κι άλλα ταλέντα, όπως του διαφημιστή του εαυτού μου. Μπορεί να με κολάκευε το ότι ήθελαν τραγούδια μου, αλλά περισσότερο το έβλεπα σαν μέρος αυτού που έκανα. Πάντα ήθελα να «συγγενεύω», να νιώθω κοντά με τον άλλον, ειδικά αν εκτιμούσα το ταλέντο του.\nΣπάνια περίπτωση, γιατί ο λαιμός δεν είναι μόνο λαιμός, δηλαδή ένα δώρο. Είναι και ο ψυχισμός που τον συνοδεύει για νά’χει τέτοιο λαιμό! Ο Καζαντζίδης είχε την απίστευτη ευχέρεια να τραγουδάει χαμηλές νότες, ψηλές νότες, μεσαίες νότες, ήτανε όλος «στρογγυλός» ώστε να μην «αδυνατίζει» ή «λεπταίνει». Το άλλο που είχε ήταν η μεγάλη του ευλυγισία σε κάθε είδους κλίμακες ή εναλλαγές, κάτι που δεν τό’χουν όλοι. Οι τραγουδιστές, να ξέρετε, έχουν ευκολίες και χούγια, γι’ αυτό και καμιά φορά ακούς και την ιδιαίτερη ερμηνεία.\nΘέλω να σας πω τώρα μερικά ονόματα, συνειρμικά, ότι μού’ρχεται στο μυαλό, και να μου τα σχολιάσετε εν συντομία: Γιώργος Ρωμανός.\nΜε τα «Απέραντα χωράφια» πάντα είχα το μεγαλύτερο συναισθηματικό δέσιμο. Στην ουσία εγώ έφευγα από τα απέραντα χωράφια κι ετοιμαζόμουν να ζήσω στον κόσμο των ενηλίκων, των αστών, των οικονομικά συναλλασσόμενων. Η μετάβαση απ’ το χωριό στην πόλη, απ’ την αθωότητα στην ωριμότητα, όλα αυτά ήταν τα «Απέραντα χωράφια». Το έργο είχε παρουσιαστεί πρόσφατα στου Παπάγου με μπάντα δική μου και τη Συμφωνική της ΕΡΤ και ήταν η δεύτερη φορά μέσα σε λίγα χρόνια.\nΤο Νοέμβριο μάλλον εκεί θα είμαστε πάλι για τρεις – τέσσερις παραστάσεις. Ο χώρος θέλει να προσφέρει το κάτι παραπάνω, οπότε σηκώνει πάλι να έχουμε guests.\n(ΠΗΓΗ : https://www.koutipandoras.gr/article/synenteyxi-kostas-toyrnas )\nPosted on 10/08/2019 by Posted in ΑΡΧΙΚΗ, ΔΥΤΙΚΑ, ΕΛΛΑΔΑTagged «Τι τα θέλουμε, ανθρωπιστική, διεθνιστική, έννοια», Ερωτώ, και όχι, τα σύνορα;, ΤΟΥΡΝΑΣ\nPrevious Previous post: Σ.Τραχανάς – Το Φάντασμα μέσα μας : Το πρόβλημα της ελεύθερης βούλησης\nNext Next post: Έ. Αχτσιόγλου: Αυτές είναι οι «νέες και καλές δουλειές» του Κυριάκου Μητσοτάκη


Μπακς: Θα εμβολιάσουν δωρεάν τους φιλάθλους πριν το ματς με τους Νετς – SportSite.gr\nHome / Μπάσκετ / NBA / Μπακς: Θα εμβολιάσουν δωρεάν τους φιλάθλους πριν το ματς με τους Νετς\nPosted by: Sport FM in NBA, Μπάσκετ 27 Απριλίου 2021\t0 4 Views\nΜια σπουδαία πρωτοβουλία ανέλαβαν οι Μιλγουόκι Μπακς, καθώς θα παρέχουν δωρεάν εμβολιασμό στους φίλους της ομάδας που θα βρεθούν την Κυριακή (2/5) στο Fiserv Forum για τον αγώνα με τους Νετς.\nΤο εμβόλιο θα είναι της Pfizer και θα αφορά όλους όσους είναι από 16 ετών και πάνω. Όσοι κάνουν την πρώτη δόση του εμβολίου, θα μπουν άμεσα σε σχετική λίστα προκειμένου εν συνεχεία να ενημερωθούν για το πότε και πού θα λάβουν και τη δεύτερη δόση.\n«Ενθαρρύνουμε όλους να εμβολιαστούν και είμαστε στην ευχάριστη θέση να συνεργαστούμε με το Τμήμα Υγείας του Μιλγουόκι ώστε να δώσουμε στους φιλάθλους μας αυτήν την εύκολη και βολική ευκαιρία. Αυτή είναι μια κρίσιμη στιγμή για όλους μας να κάνουμε το απαραίτητο βήμα το οποίο θα βοηθήσει να επιστρέψουμε στη φυσιολογική ζωή μας», δήλωσε ο πρόεδρος των Μπακς και του Fiserv Forum, Πίτερ Φέιγκιν.\nPrevious: Τα highlights από την επική ανατροπή της Ρεάλ Μαδρίτης απέναντι στην Εφές (video)\nNext: Στη Βουδαπέστη για το τρόπαιο ο Ολυμπιακός


Ελαστικό Metzeler Sportec M3 | ελαστικό μοτοσικλέτας - ElastikaLeader.gr\n4 /5 (12 σχόλια)\nΤο ελαστικό Metzeler Sportec M3 είναι διαθέσιμο στο Elastikaleader.gr. Επωφεληθείτε από τις εξαιρετικές τιμές μας! Αγοράστε τα ελαστικά σας Metzeler πιο φθηνά στην ιστοσελίδα μας. Δωρεάν και γρήγορη παράδοση. Ασφαλής πληρωμή.\nStreet / σπορ 111,89 € σε απόθεμα\nStreet / σπορ 104,18 € σε απόθεμα\nStreet / σπορ 99,19 € σε απόθεμα\nStreet / σπορ 140,69 € σε απόθεμα\nStreet / σπορ 138,09 € σε απόθεμα\n138,09 € σε απόθεμα Δωρεάν αποστολή από 72 ώρες\nStreet / σπορ 144,98 € σε απόθεμα\n144,98 € σε απόθεμα Δωρεάν αποστολή από 72 ώρες\n(*), Rear, BMW K1300S, K1300R\nStreet / σπορ 124,48 € σε απόθεμα\nΓια να δώσετε τη γνώμη σας σχετικά με το Metzeler Sportec M3, θα πρέπει να συνδεθείτε κάνοντας κλικ εδώ. Σας ενημερώνουμε ότι τα σχόλια που εισάγονται στην ιστοσελίδα μας ελέγχονται. Τα σχόλια ταξινομούνται μόνο με χρονολογική σειρά.


Σκουζέ και Φίλωνος - Υπερπληθωρισμός των δικηγόρων ή των εμποδίων πρόσβασης στη δικαιοσύνη;\nΥπερπληθωρισμός των δικηγόρων ή των εμποδίων πρόσβασης στη δικαιοσύνη;\nΚυριακή, 05 Οκτωβρίου 2014 00:00\nΤο παρακάτω άρθρο δημοσιεύτηκε στους Αγγλικούς ΤIMES την 1.8.2014 και αναδημοσιεύτηκε στην ιστοσελίδα του Δ.Σ.Α. στις 15.9.2014.\nΕμεις το αναδημοσιεύουμε μαζί με το σχόλιο που το συνόδευε στην ιστοσελίδα του Δ.Σ.Α. , επισημαίνοντας ότι από 1.1.2013 έγιναν τόσο μεγάλες περικοπές στo πρόγραμμα νομικής βοήθειας (Legal aid) της Μεγάλης Βρετανίας, ώστε σύμφωνα με τον Andrew Caplen, Πρόεδρο του "Law Society" (Συλλόγου των solicitors) εξ αιτίας τους 600.000 άνθρωποι απώλεσαν τη δυνατότητα πρόσβασης στη δικαιοσύνη, με ανάλογες συνέπειες και στην απασχόληση των δικηγόρων.\nΠριν λοιπόν μιλήσουμε για "υπερπληθωρισμό" δικηγόρων, τόσο στη Μ. Βρετανία, όσο και εδώ, καλό θα ήταν να λάβουμε υπ' όψη μας παράγοντες όπως το κόστος πρόσβασης στη δικαιοσύνη, τον τρόπο οργάνωσης της άσκησης του δικηγορικού επαγγέλματος (στη Μ. Βρετανία, όπως φαίνεται από το παρακάτω άρθρο, το επάγγελμα είναι "κλειστό" με τις δικηγορικές εταιρείες να ελέγχουν την είσοδο σ' αυτό) και το κόστος φοίτησης στις νομικές σχολές (αξιοσημείωτο ότι στις περιπτώσεις που αναφέρει το παρακάτω άρθρο, οι περισσότεροι απόφοιτοι νομικών σχολών είναι ήδη υπερχρεωμένοι λόγω των δανείων που έλαβαν για να σπουδάσουν και ως εκ τούτου αδυνατούν να περιμένουν να "ανοίξει" θέση ασκούμενου).\nΑπό τους Αγγλικούς TIMES, 1 Aυγούστου 2014\nΤα προβλήματα του δικηγορικού επαγγέλματος στη Μ. Βρετανία\nΌποιος νομίζει ότι τα προβλήματα «υπερπληθωρισμού» των δικηγόρων, εύρεσης εργασίας, επαγγελματικής αποκατάστασης, είναι μόνο ελληνικό φαινόμενο, κάνει λάθος. Πρόσφατο αναλυτικό δημοσίευμα των Times του Λονδίνου, αποκαλύπτει σε όλο του το μέγεθος, το μεγάλο.......\nπρόβλημα απορρόφησης που αντιμετωπίζουν οι απόφοιτοι των Νομικών σχολών στην άσκηση του δικηγορικού επαγγέλματος σε μια από τις «προνομιούχες» ως τώρα, ευρωπαϊκές νομικές οικογένειες, το Ηνωμένο Βασίλειο.\nΌπως αναφέρεται στο δημοσίευμα με κεντρικό τίτλο Πτυχία Νομικής: Σπατάλη χρημάτων;, «χιλιάδες απόφοιτοι των Βρετανικών Νομικών σχολών είναι πλέον πολύ δύσκολο να βρούν θέση για άσκηση και εργασία στο δικηγορικό επάγγελμα.\nΣύμφωνα με τα στοιχεία του δημοσιεύματος της αγγλικής έγκριτης εφημερίδας, υπάρχουν 17.500 απόφοιτοι των Νομικών σχολών αλλά προσφέρονται μόλις 5.000 θέσεις άσκησης και εργασίας στις δικηγορικές-νομικές εταιρείες.\nΛόγω του ενδιαφέροντος που έχει το θέμα και για τα ελληνικά δεδομένα, παραθέτουμε, χωρίς σχόλια, το εκτενές και αναλυτικό δημοσίευμα, με τις αναγκαίες διευκρινήσεις για τις ιδιαιτερότητες της δικηγορίας στην Μ. Βρετανία και τον διαχωρισμό της σε δύο κλάδους: Barristers και Solicitors.*\nΑπό το Γραφειο Τύπου\nΑπόσπασμα από την εφημερίδα «The Times» της 18/8/2014\nΠτυχίο νομικής: Είναι σπατάλη χρημάτων?\nΧιλιάδες απόφοιτοι της νομικής είναι αδύνατον να βρουν μια θέση εργασίας. Έχουν εξαπατηθεί?\nΑπό την ηλικία των 10, όταν είπε στη μητέρα της ότι θέλει να γίνει δικηγόρος, η Charlotte Wheeler εστίασε στην επιλεγμένη καριέρα της. Από το σχολείο έχτισε ένα εντυπωσιακό βιογραφικό επαγγελματικής εμπειρίας προτού σπουδάσει νομικά στο Πανεπιστήμιο Swansea. Δημιούργησε το “Advocacy Foundation” που κάνει εικονικές δίκες σε όλη την χώρα.\nΠήγε στη Σχολή του Δικηγορικού Συλλόγου και σε μία επίσημη τελετή δήλωσε: Οι γονείς μου δεν πήγαν στο πανεπιστήμιο και είναι πολύ περήφανοι για μένα.\nΗταν, τεχνικά, δικηγόρος αλλά για να κάνει την πρακτική της άσκηση έπρεπε να βρει ένα δικηγορικό γραφείο(barrister)*. Δυστυχώς δεν τα κατάφερε με τις αιτήσεις της. «Το μόνο που ήθελα ήταν να γίνω δικηγόρος. Ήξερα πόσο ανταγωνιστικό ήταν να βρω θέση για άσκηση αλλά δεν νομίζω ότι έχει επισημανθεί ιδιαίτερα η δυσκολία. Αυτό γίνεται ιδιαίτερα προφανές μόλις βγαίνεις από τη σχολή, όπου εκατοντάδες άτομα ψάχνουν για άσκηση-μαθητεία αλλά μόνο λίγα τα καταφέρνουν. Βοηθάει το αν είναι κάποιος από την οικογένεια δικηγόρος.\nΤα στατιστικά είναι απογοητευτικά. Περισσότεροι από 17.500 απόφοιτοι Νομικών Σχολών αναζητούν συμβόλαια άσκησης σε περίπου 5.000 δικηγορικές εταιρείες(solicitors) και μαθητεία σε άλλα περίπου 400 δικηγορικά γραφεία(barristers). Ανταγωνίζονται και απόφοιτους παλαιότερων ετών που εξακολουθούν να αναζητούν εργασία. Ο αριθμός μαθητευόμενων δικηγόρων για barrister με τα χρόνια έχει πέσει από τους 695 το 2001, στους 429 το 2013, και ο αριθμός των συμβάσεων άσκησης για όσους θέλουν να γίνουν δικηγόροι-solicitors από τις 6.000 το 2008 στις 5.200 το 2013.\nΕικοσιπέντε χρονών τώρα η Wheeler – Smith είναι τυχερή: Βρήκε καλή δουλειά σε μία από τις καλύτερες εταιρείες του Λονδίνου. Αλλά αυτό είναι, σχεδόν βέβαιο το τέλος των προσδοκιών της να γίνει δικηγόρος(barrister).\nΠολλοί άλλοι αγωνίζονται να βρουν οποιαδήποτε νομική εργασία. Η Kate Dunn, 23 ετών, η οποία επίσης κλήθηκε το 2013 στην Σχολή του Δικηγορικού Συλλόγου(Barristers) το 2013, και απέτυχε να βρει μια θέση για άσκηση αφού προσπαθούσε για δύο χρόνια, βρήκε δουλειά σε μια εταιρεία οργάνωσης εκδηλώσεων και μετά βρήκε δουλειά σε μια νομική εταιρεία, στο τμήμα μάρκετινγκ. Εγκατέλειψε τις ελπίδες της να γίνει δικηγόρος (barrister) το οποίο θα ήταν εφικτό μόνο αν είχε τα κατάλληλα οικονομικά μέσα.\nΔεν μπορούσε να δουλέψει ως βοηθός ενός solicitor(σ.σ ασκούμενη) προκειμένου να αποκτήσει εμπειρία, όσο θα έκανε πάλι αιτήσεις για να βρεί μια θέση άσκησης ως barrister γιατί έπρεπε να αποπληρώσει το δάνειο των 20.000 που είχε πάρει για τις σπουδές της.\n«Τα χρήματα από την εργασία ως βοηθός solicitor δεν είναι αρκετά για να ζήσω στο Λονδίνο, έτσι έπρεπε να τα παρατήσω όλα», λέει. «Είναι πολύ δύσκολο να συντηρήσεις τον εαυτό σου και ταυτόχρονα να προσπαθήσεις να κερδίσεις μια θέση μαθητείας για barrister. Σίγουρα χρειάζεσαι υποστήριξη από τους γονείς σου. Είμαι η πρώτη από την οικογένεια που έχει σπουδάσει. Δεν έρχομαι από μια οικογένεια που θα μπορούσε να φανταστεί ότι κάποιο μέλος της θα είναι δικηγόρος. Στο Πανεπιστήμιο σου λένε ότι όλα αυτά δεν έχουν σημασία, και ότι όλα έχουν να κάνουν με την αξία και την ουσία. Αλλά δεν είναι έτσι».\nΗ Hannah Kinch, 31 ετών, ήταν δικηγόρος-barrister για 8 χρόνια σε ένα δικηγορικό γραφείο και λέει ότι τώρα είναι δυσκολότερο να βρεις θέση για άσκηση περισσότερο από ποτέ. Η πίεση ανεβαίνει. Δεν ζηλεύω κανέναν που βρίσκεται σε αυτήν την διαδικασία τώρα». Πιστεύει ότι πολλοί άνθρωποι επιλέγουν το Bar Professional Training Course (BPTC) όπου οι απόφοιτοι πρέπει να περάσουν πριν κάνουν άσκηση. «Μόνο χειρότερο μπορεί να γίνει» λέει.\n«Τα ποσοστά είναι εναντίον σου από την αρχή» λέει η Lindsay Scott, υπεύθυνη εταιρείας και μητέρα 4 παιδιών. Ήταν εν ενεργεία δικηγόρος πριν πάει στην διαχείριση νομικών υποθέσεων. «Δεν θα πρότεινα στα παιδιά μου να το κάνουν αυτό. Στο τμήμα επαγγελματικής άσκησης του Συλλόγου παίρνουν περισσότερα άτομα από όσες είναι οι κενές θέσεις που υπάρχουν για μαθητεία».\nΗ πρόκληση είναι εξίσου δύσκολη γι’ αυτούς που θέλουν να γίνουν δικηγόροι-solicitors.\n«Καλούμε τους μαθητές να σκεφτούν προσεκτικά και να κάνουν εκτεταμένη έρευνα», λέει ο Andrew Caplen, Πρόεδρος του Δικηγορικού Συλλόγου Αγγλίας(σ.σ Law Society για Solicitors). «Κάποιες εταιρείες δέχονται χιλιάδες αιτήσεις για κάθε μία θέση κατάρτισης. Πολλοί φοιτητές φεύγουν με χρέος που φτάνει τις 50.000 λίρες και χωρίς καμία εγγύηση εργασίας».\nΟι περικοπές στην νομική βοήθεια, μπορεί να αποθαρρύνουν ορισμένα δικηγορικά γραφεία από το να προσλάβουν, αλλά το μεγαλύτερο πρόβλημα είναι η οικονομική ύφεση. Εν τω μεταξύ, πολλοί φοιτητές συνεχίζουν να κάνουν αιτήσεις για σπουδάσουν νομικά στο προπτυχιακό επίπεδο και στην συνέχεια να επιλέξουν το Bar Professional Training Course (BPTC για barristers) ή το Legal Practice Course (LPC, for solicitors).\nΗ Baroness Deech, πρόεδρος του Bar Standards Board, λέει ότι ανησυχεί πάρα πολύ για το ότι τα κολλέγια παίρνουν πάρα πολλούς σπουδαστές. Το Συμβούλιο πίεσε να εφαρμοστεί μια δοκιμή ικανότητας των υποψηφίων για το BPTC που θα πρέπει να περάσουν προτού μπορέσουν να εγγραφούν. Θα ήθελε να δει να ανεβαίνει η βάση. «Εάνήταν στο χέρι μου θα υπήρχε μια πολύ «σκληρή» εξέταση για την αγγλική γλώσσα. Η άσκηση του νομικού επαγγέλματος απαιτεί ικανότητα χρήσης της γλώσσας». Η επιτροπή εντούτοις φοβάται ότι αυτό θα μπορούσε να κριθεί μεροληπτική διάκριση βάσει του ευρωπαϊκού νόμου.\n«Η συμβουλή που δίνω πάντα στους σπουδαστές είναι να σπουδάζουν νομικά για την νομική» λέει η Deech. «Μπορεί να λέτε στον εαυτό σας: ‘Μπορεί να γίνω δικηγόρος ή να χρησιμοποιήσω αυτόν τον άριστο βαθμό μεταδίδοντας τις γνώσεις μου, να διδάξω, να εργαστώ σε μια οικονομική εταιρία ή σε κάποια υπηρεσία’. Πρέπει να είστε εύκαμπτοι. Είναι λάθος να λέτε: ‘Είναι αποφασισμένος να γίνω ποινικολόγος και τίποτα άλλο’». Η Deech λέει ότι αυτή η συμβουλή είναι για τους φοιτητές που έχουν επιλέξει το Legal Practice Course (LPC, for solicitors) ή έχουν κληθεί στον Σύλλογο(Βar). Αυτά τα προσόντα επιδιώκουν οι εργοδότες σε πολλά επίπεδα. «Όπως οι φιλόδοξοι μουσικοί, ηθοποιοί, δημοσιογράφοι ή οι πολιτικοί, θα υπάρχουν προβλήματα στην πορεία τους και μπορεί και να μην τα καταφέρουν», λέει.\nΗ Sophia Dirir, Πρόεδρος του τμήματος νέων δικηγόρων λέει: «Πρέπει να περιορίσουμε τους αριθμούς. To ότι η προσφορά ξεπερνά την ζήτηση, δεν είναι καλό για κανέναν».\nTα κολλέγια είναι σχετικά απίθανο να αποτρέψουν τους σπουδαστές να παρακολουθήσουν τα προγράμματά τους και να καταβάλλουν τα υψηλά δίδακτρά τους, έτσι προτείνει να υιοθετηθεί ένα σύστημα παρόμοιο με αυτό της Βόρειας Ιρλανδίας όπου οι σπουδαστές δεν μπορούν να εγγραφούν στο LPC εάν δεν έχουν εξασφαλίσει μια συμφωνία για την κατάρτισή τους σε κάποιον δικηγόρο.\nΗ Dirir, λέει ότι κάποια ιδιωτικές Νομικές σχολές «επιτρέπουν στον οποιονδήποτε να σπουδάσουν το LPC(για solicitors) Δεν νομίζω ότι δίνουν στους σπουδαστές τους αρκετές πληροφορίες για μια καριέρα στο νομικό επάγγελμα. Δεν θέλουμε οι άνθρωποι να είναι χρεωμένοι χωρίς να έχουν μετά την ικανότητα να βρουν μια εργασία. Δεν θέλουμε να τους εκμεταλλευόμαστε με ψεύτικα όνειρα».\nΤο Πανεπιστήμιο Νομικής (το οποίο ενσωματώνεται στο Κολλέγιο Νομικής) θεωρείται η «μεγαλύτερη παγκοσμίως επαγγελματική νομική σχολή» με σχεδόν 7.000 σπουδαστές που εγγράφονται ετησίως. Η Imogen Burton, διευθύντρια της επαγγελματικής κατάρτισης στο κολλέγιο, αρνείται πως οι νομικές σχολές δίνουν θέσεις σε σπουδαστές που δεν έχουν καμία πιθανότητα να βρουν την εργασία που επιθυμούν. «Δεν νομίζω ότι μπορείς να κάνεις τον Θεό και να πεις: ‘Δεν θα βρεις δουλειά γιατί πήρες βαθμό 2:2’ Οι συμβουλές για την σταδιοδρομία πρέπει να είναι στιβαρές, αλλά δεν μου αρέσει η ιδέα να αυξήσουμε τα εμπόδια». Οι φοιτητές πρέπει να είναι ειλικρινείς με τον εαυτό τους, λέει. «Ακολούθα τα όνειρά σου αλλά να είσαι σκληρός με τον εαυτό σου και να τον δεις με ψυχρή ματιά. Ποτέ δεν προσποιήθηκα ότι δεν είναι δύσκολο αλλά έγινε ακόμα δυσκολότερο με την ύφεση».\nΕντούτοις, λέει, ότι μια αναλογία κατά προσέγγιση τριών σπουδαστών για κάθε σύμβαση κατάρτισης «δεν με τρομοκρατεί. Είναι σκληρό αλλά δεν είναι η καταστροφή που μερικοί άνθρωποι λένε ότι είναι».\nΗ Dirir έχει αντιμετωπίσει σπουδαστές που χρησιμοποιούν το LPC, δουλεύοντας ως υποδοχείς σε νομικές εταιρείες προκειμένου να έχουν κάποια πρόσβαση σε αυτές. Μια όλο και περισσότερο κοινή διαδρομή, για εκείνους που επιδιώκουν μια σύμβαση άσκησης με δικηγορικές εταιρείας(solicitors) είναι να εργαστούν ως ασκούμενοι-βοηθοί κάποιου δικηγόρου(paralegal), συνδράμοντας τον στην αρκετή γραφειοκρατική δουλειά που απαιτούν οι υποθέσεις.\nAπό τους δεκάδες συμφοιτητές του που πήραν πτυχίο Νομικής, μπορεί να θυμηθεί μόλις τρείς ή τέσσερις που έχουν συμβόλαιο άσκησης(γιά solicitor). H πλειοψηφία είναι ασκούμενοι-βοηθοί. Κάποιοι τα έχουν ήδη παρατήσει.\n«Η βοηθητική δουλειά είναι ένα είδος καθαρτηρίου», λέει η Suzan Baxter(δεν είναι το πραγματικό της όνομα) που αποφοίτησε με υψηλό βαθμό το 2012 από το πανεπιστήμιο Russell Group. Ως βοηθός-ασκούμενος δικηγόρος δεν έχεις τα απαιτούμενα προσόντα, δεν μπορείς να δίνεις συμβουλές, Υπάρχει όριο στην ευθύνη σου. Η δουλειά που κάνω δεν πληρώνεται καλά».\nΟ Stephen Pearson(δεν είναι το αληθινό του όνομα) 24 ετών, είχε δύο δουλειές κατά την διάρκεια των σπουδών του και το LPC. «Πάλεψα πραγματικά να βρω οποιαδήποτε εργασία νομικής, και για να κάνω άσκηση». Βρήκε δουλειά ως χειριστής υποθέσεων σε εταιρεία αναζήτησης οφειλών, αλλά γρήγορα αποθαρρύνθηκε και βαρέθηκε γιατί είχε πολύ περισσότερες ικανότητες απ’ ότι χρειαζόταν για αυτή την δουλειά. Τώρα εργάζεται σαν βοηθός σε μια δικηγορική εταιρεία όπου η δουλειά του είναι ενδιαφέρουσα και ελπίζει να εξασφαλίσει τελικά μια σύμβαση κατάρτισης.\nΟ Samuel Clague πήρε το πτυχίο νομικής και μετά πέρασε το LPC. Βλέποντας ένα χάσμα στην αγορά ίδρυσε το Stephen James Partnership, μια εταιρεία που διοικείται από δικηγόρους για να προσλάβει δικηγόρους για άσκηση. Υπάρχουν 10.000 άνθρωποι στα βιβλία του.\nΛέει ότι πολλοί από τους εργαζόμενους στις μεγάλες νομικές εταιρίες που έγιναν δικηγόροι πριν χρόνια, μένουν κατάπληκτοι από τον ανταγωνισμό στην εύρεση εργασίας σήμερα. Λένε ότι οι άνθρωποι που θα μπορούσαν να είναι δικηγόροι τώρα χάνουν την ευκαιρία λόγω του αυξανόμενου ανταγωνισμού. Πολλοί λένε ότι αν προσπαθούσαν να γίνουν δικηγόροι δεν θα τα κατάφερναν.\nΗ συμβουλή των εκπαιδευτών στην δικηγορική εταιρεία “Bird & Bird στο Λονδίνο, είναι να μην απογοητευτεί κάποιος από το πόσο δύσκολο είναι να μπεις στο επάγγελμα. «Είναι σίγουρα δυνατό», λέει η 26χρονη Karan Aswani. “Αλλά ο τρόπος με τον οποίο μπαίνεις στο επάγγελμα έχει αλλάξει. Κάποια από τα εμπόδια που πρέπει να ξεπεράσεις είναι πολύ πιο δύσκολα”.\nAρκετοί φίλοι μου τα κατάφεραν. Το ερώτημα είναι πότε το έκαναν», λεεί ο Abbas Lightwalla. «Κάποιοι πρέπει να ξοδέξουν χρόνια προσπαθειών», προσθέτει.\n*(σ.σ για την καλύτερη προσέγγιση του κειμένου, λόγω των διαφορών στους νομικούς όρους, διευκρινίζεται ότι η άσκηση του δικηγορικού επαγγέλματος στη Μ. Βρετανία, χωρίζεται σε δύο κλάδους: τους barristers που παρίστανται στις δίκες και εκδίδουν ειδικευμένες γνωμοδοτήσεις και τους solicitiors, που προετοιμάζουν τις υποθέσεις, ασκούν τις αγωγές και κατά κανόνα αναθέτουν υποθέσεις στους barristers).\nMore in this category: « Το Εφετείο Αθηνών και η «ασφάλεια» που εγκυμονεί κινδύνους Οι έμποροι ζητούν την "επαναφορά του αφορολόγητου": Εμείς; »\n27-11-2009 Hits:211508 "Κοινωνικός" σχολιασμός\n30-12-2009 Hits:54679 Ασφαλιστικό\n18-08-2013 Hits:31966 andurarum-κοινωνια\n21-04-2013 Hits:29908 Συνδικαλιστικά


μεταφορά Τεργέστη Μιλάνο ταξί | Mercedes E Class, S Class, Viano с водителем | Transfermilan.com\nμεταφορά Τεργέστη - Μιλάνο | ΙΔΙΩΤΙΚΟ ταξί\nΠαρακάτω αναφέρονται οι τιμές για μεταφορά από Τεργέστη σε Μιλάνο Μπορείτε να δείτε φωτογραφίες αυτοκινήτων στη σελίδα "Πάρκο αυτοκινήτων". Για να παραγγείλετε μεταφορά/ιδιωτικό ταξί στην επιλεγμένη διαδρομή, πηγαίνετε στη σελίδα "Παραγγελία".\nταξί από Τεργέστη σε Μιλάνο\nταξί από Μιλάνο σε Τεργέστη\nμεταφορά από Τεργέστη σε Μιλάνο Τιμή\nμεταφορά από Μιλάνο σε Τεργέστη Τιμή


Άνετα ο Φρουμ στον 10ο γύρο του Tour de France (pics) | Ποδηλασία | gazzetta.gr\nΤρίτη, 12 Ιουλίου 2016 - 20:40\nΆνετα ο Φρουμ στον 10ο γύρο του Tour de France (pics)\nΟ Κρις Φρουμ δεν δυσκολεύτηκε να τερματίσει πρώτος την Τρίτη στον ποδηλατικό Γύρο της Γαλλίας.\nΈχοντας το προβάδισμα εδώ και μέρες στο Tour de France, ο Κενυάτης ποδηλάτης το διατήρησε δίχως προβλήματα και για την Τρίτη, τερματίζοντας περίπου 10’ προηγούμενος του Αυστραλού Μάικλ Μάθιους.\n«Δεν θα έλεγα πως ήταν εύκολο. Η αρχή ήταν αρκετά απαιτητική, με τα 22 χλμ ανάβασης», δήλωσε ο Φρουμ μετά τον 10ο γύρο. «Όταν όμως φύγαμε από κει κι άρχισα να κατεβαίνω, ήταν αρκετά άνετη η κατάβαση».\nΣτοχεύοντας στην τρίτη του νίκη στον Γύρο της Γαλλίας τα τελευταία 4 χρόνια, ο 31χρονος ποδηλάτης συντηρεί το προβάδισμά του έναντι του Βρετανού συναθλητή του, Άνταμ Γέιτς.\nΓια την ομάδα του, ο Φρουμ ανέφερε: «Τα παιδιά έκαναν εκπληκτική δουλειά, διατηρώντας με σε πλεονεκτική θέση και πάντα πρωτοπόρο κάθε φορά που αντιμετώπιζα πρόβλημα. Αύριο ελπίζω σε αντίστοιχη απόδοσή μου, δίχως να μου συμβούν απρόσμενα πράγματα στην πορεία».\nΜετά και την 11η μέρα, το επόμενο σημείο τερματισμού σε κορυφή είναι την Πέμπτη (14/7), τη Μέρα της Βαστίλης, στο θρυλικό «Mont Ventoux». Την Παρασκευή (15/7), η πορεία περιλαμβάνει 37,5 χλμ.\nΤέλος, ενδιαφέρον έχει η τοποθέτησή του για το «μηχανικό ντόπινγκ» και την πιθανότητα κάποια ομάδα να «πειράξει» το μηχανισμό των ποδηλάτων για να επιτύχει καλύτερα αποτελέσματα: «Όσο περισσότερους ελέχχους κάνουν οι διοργανωτές, τόσο καλύτερα θα κοιμόμαστε το βράδυ. Θα πρέπει κάποιος να είναι… τρελός για να προσπαθήσει κάτι τέτοιο σε έναν Γύρο της Γαλλίας, που ξέρουν όλοι πως γίνονται έλεγχοι κάθε μέρα»...


News Archives - Friends of Paros & Antiparos Φίλοι της Πάρου & Αντιπάρου Amis de Paros & Antiparos\n29 September 2020 , by FoP\nThe protection and promotion of the cultural heritage of Paros and particularly of the ancient quarries is a matter of great concern to the Friends of Paros and Antiparos. For this reason, the FoP&A organised a workshop on 16.11.2019 and have since worked hard to put to action the conclusions of the workshop, working closely with and supporting the Municipality of Paros, ... Continue reading\nΞεκίνησε η δράση για την ανάδειξη των αρχαίων λατομείων\nΗ πρωτοβουλία των ΦτΠ&Α για την προστασία και ανάδειξη των αρχαίων λατομείων της Πάρου άρχισε να φέρνει αποτελέσματα. Από τις 20 μέχρι τις 23 Σεπτεμβρίου η ομάδα του καθηγητή Γ. Καρυδάκη, του Τμήματος Πολιτισμικής Τεχνολογίας και Επικοινωνίας του Πανεπιστημίου Αιγαίου, έκανε την πρώτη διερευνητική επίσκεψη για την μελέτη ψηφιακής αποτύπωσης των αρχαίων λατομείων ... Continue reading\n3 May 2020 , by FoP\n20 July 2018 , by FoP\nPress Releases & Letters (26)\nWhat we do (270)


Πειραιάς - Piraeus: Τρια σεναρια για την Ελλαδα...\nΤρια σεναρια για την Ελλαδα...\nΤρία πιθανά σενάρια για την Ελλάδα αναφέρει το πρακτορείο Reuters για τις επόμενες εβδομάδες μετά τη σημερινή ονομαστική ψηφοφορίας τα οποία έχουν κοινό παρονομαστή την πολιτική αστάθεια και την αβεβαιότητα.\nΠρώτο- πιο πιθανό- σενάριο: ο Πρωθυπουργός "κερδίζει"\nΧαρακτηρίζοντας το ως το πιθανότερο σενάριο, το ειδησεογραφικό πρακτορείο καταγράφει ότι ο Παπανδρέου θα πάρει σήμερα την ψήφο εμπιστοσύνης ενώ εν συνεχεία θα παραιτηθεί. Αμέσως μετά θα ακολουθήσουν οι διαβουλεύσεις ΠΑΣΟΚ με τη ΝΔ για σχηματισμό εθνικής κυβέρνησης.\nΕπικεφαλής αυτής της κυβέρνησης τεχνοκρατών (όπως επισημαίνει) θα τοποθετηθεί ο πρώην αντιπρόεδρος της ΕΚΤ Λουκάς Παπαδήμος αλλά η συμφωνία θα σπάσει καθώς ΝΔ και ΠΑΣΟΚ δε θα συμφωνήσουν στη διάρκεια ζωής της κυβέρνησης αυτής. Αποτέλεσμα; Πρόωρες εκλογές και χάος στη χώρα στο ενδιάμεσο διάστημα.\nΔεύτερο σενάριο: ο Πρωθυπουργός "χάνει"\nΤο ενδεχόμενο αλλεπάλληλων εκλογών με την κυβέρνηση να μην λαμβάνει ψήφο εμπιστοσύνης σήμερα είναι το δεύτερο σενάριο του Reuters. Σημειώνοντας ότι οι εκλογές θα χρειαστούν ένα μήνα αλλά και ότι σύμφωνα με τις δημοσκοπήσεις δε διαφαίνεται να παίρνει απόλυτη πλειοψηφία η ΝΔ παρά το προβάδισμα, το ειδησεογραφικό πρακτορείο τονίζει ότι το πρώτο κόμμα έχει δύο "επιλογές". ΄Είτε θα αναζητήσει πιθανούς συμμάχους, είτε θα προκηρυχθούν νέες εκλογές.\n"Είναι αμφίβολο όμως αν οι ξένοι πιστωτές θα εγκρίνουν υπό αυτές τις συνθήκες την εκταμίευση της επόμενης δόσης" προσθέτει το πρακτορείο θέτοντας το ενδεχόμενο στάσης πληρωμών αφού τα ταμειακά διαθέσιμα του κράτους εξαντλούνται στις 15 Δεκεμβρίου.\nΤρίτο σενάριο : Το άγνωστο\nΣτο τελευταίο και πιο τρομακτικό σενάριο, το Reuters κάνει λόγο για καταψήφιση της κυβέρνησης σήμερα αλλά για άγνωστη συνέχεια.\nΣύμφωνα με αυτό, υπό την απειλή της μη εκταμίευσης της 6ης δόσης τα πολιτικά κόμματα θα επιχειρήσουν να σχηματίσουν μεταβατική κυβέρνηση για να οδηγήσει τη χώρα μέχρι αν εξασφαλιστεί η διεθνής βοήθεια. Κάτι τέτοιο όμως είναι πρωτόγνωρο για την πολιτική ζωή της χώρας. Έτσι,στην περίπτωση αυτή, η Ελλάδα θα μείνει μετέωρη για πολύ καιρό.\nΑναρτήθηκε από Pireas Piraeus στις 10:15 μ.μ.\nΕτικέτες κυβερνηση εθνικης σωτηριας